En Introduktion Til Hadith Af John Burton → Køb bogen billigt her\nEn Introduktion Til Hadith - John Burton - Bog\nFakta om En Introduktion Til Hadith\nBredde: 15.1Cm - Højde: 24.4Cm\nEn Introduktion Til Hadith, Bøger, Bog\nE-handel skal være helt sikker for vores brugere. Vi går derfor aldrig på kompromis med sikkerheden. For at sikre dig tryghed når du handler hos os, bruger vi selvfølgelig kun en NETS godkendt Internet betalingsløsning. Så online handel og betaling hos Gucca.dk er altid forbundet med 100% sikkerhed.\nDe 30 dages returret gælder selvfølgelig alle typer produkter hos Gucca.dk. Med andre ord betyder det, at hvis du af en eller flere årsager ikke ønsker at beholde din vare, kan du naturligvis bare sende varerne retur og få dine penge retur - uden spørgsmål. Du er selvfølgelig altid velkommen til at kontakte os, hvis du har spørgsmål, før du returnerer en vare.\nDet er vigtigt, at du som kunde hos Gucca modtager din vare både sikkert og hurtigt. Helt konkret sender vi din vare indenfor 1-2 hverdage, såfremt varen er på lager. Du er aldrig i tvivl om lagerstatus, for det fremgår inden, du bestiller din vare. Er du i tvivl om lagerstatus eller leveringstiden, er du altid velkommen til at tage kontakt til os.\nNår du handler hos os, tilbyder vi dig at vælge mellem adskillige former for betaling. Du bør naturligvis gøre brug af den betalingsmulighed, der passer dig bedst. Du har altid garanti for en tryg og sikker handel, uanset hvilke af vores betalingsmetoder du ender med at vælge. Du kan se alle betalingsmuligheder her. Husk at pengene først trækkes fra din bankkonto, den samme dag vi sender din vare - såfremt du anvender betalingskort.\nHvis du i forbindelse med dit besøg på Gucca.dk har spørgsmål eller møder udfordringer, er du selvfølgelig altid velkommen til at ringe eller skrive til os. Vi er åben for henvendelse på hverdage mellem klokken 10-15, og vi tager imod din henvendelse med godt humør og et smil.\nHvis du handler hos os, har du altid mulighed for at spore din ordre. Når du fuldender dit køb, kan du bagefter få adgang til din egen personlige ordreside. På din ordreside vil du kunne følge med i, hvornår vi har afsendt din forsendelse. Du vil også modtage en mail fra os i det øjeblik, vi sender dine varer.\nDin anmeldelse af En Introduktion Til Hadith\nproduct_stock_yes product_offer_no product_preorder_no\tproduct_buyable_yes product_group_bog path_bog_forside path_bog_bøger path_bog_religionogfilosofi path_bog_enintroduktiontilhadith


Festsalen i hovedbygningen - udsmykningen – Københavns Universitet\nFestsalen i hovedbygningen - udsmykningen\nI den oprindelige aftale mellem universitetet, Georg Hilker og Constantin Hansen om udsmykningen af forhallen, var det forudsat, at de to kunstnere skulle fortsætte med festsalens udsmykning, når arbejdet i forhallen var afsluttet. Og allerede i 1840´erne, mens Constantin Hansen arbejdede på forhallens udsmykning, havde han og politikeren Orla Lehmann fremsat forslag om et ambitiøst projekt, hvor hele menneskehedens åndelige udvikling fra de tidligste tider til nutiden skulle skildres i op mod en snes tableauer.\nDet blev dog ikke til noget. Da arbejdet med vestibulen var endelig afsluttet i 1853, blev der fremsat en række forskellige forslag til udsmykningen af festsalen, blandt andre af universitetets arkitekt, G.M. Bindesbøll, i samarbejde med Constantin Hansen. Ingen af forslagene fra 1850´erne blev realiseret. I stedet udsmykkede Georg Hilker i 1854-56 hovedbygningens korridorer og i 1859 det nye universitetsbibliotek i Fiolstræde.\nI 1860 udarbejdede Hilker sammen med Constantin Hansen et forslag til festsalens udsmykning, der helt ændrede udsmykningens karakter. Hovedidéen var, ligesom i tidligere udkast, at dekorere salen med en række billedfremstillinger af historisk og kulturhistorisk indhold. Constantin Hansen skulle udføre syv store skildringer af nordens kulturhistorie, der samtidig skulle symbolisere syv videnskaber. Hilker skulle udføre den ornamentale udsmykning mellem billedfelterne og på egetræspanelet samt på loftsdekorationen. Forslaget blev accepteret for så vidt angik Georg Hilkers andel, som han derefter udførte i årene 1860-65. Udsmykningen af universitetets forhal og festsal er helt givet hovedværket i Georg Hilkers omfattende produktion.\nDerimod blev de påtænkte historiestykkers udførelse en langvarig affære. Den endte med, at Vilhelm Marstrand, der allerede i 1846 havde udført et udkast til festsalens udsmykning, fik overdraget opgaven i 1870, men nu som et nyt projekt udelukkende med fremstillinger af universitetets historie. Han begyndte festsalens billedudsmykning med det brede felt over talerstolen og nåede kun at udføre dette billede, inden han døde i 1873, men hans intentioner med den samlede udsmykning blev stort set fulgt. Arbejdet blev færdiggjort af Carl Bloch og senere Vilhelm Rosenstand og Erik Henningsen. Det sidste billede blev færdigt i 1896 - ikke mindre end 60 år efter bygningens indvielse.\nTalerstolen i festsalen. Foto: Heine Pedersen.\nInskriptionen på talerstolen\nDen græske tekst på talerstolen, "I ånd og sandhed", er et citat fra Johannesevangeliet (4,23-24). Indskriften blev af rektor Peer Madsen motiveret i 1904: "Thi sandhed uden ånd er ikke sandhed, og ånd uden sandhed er ikke ånd."\nArtikel om festsalens malerier\nDocent i kunsthistorie ved Københavns Universitet dr.phil. Francis Beckett (1868-1943) skrev en artikel om festsalens malerier, som blev offentliggjort i et særtryk af Haandbog for Studenter 1919-20: Malerierne i Universitetets Solennitetssal.\nSe indskannet pdf af den oprindelige artikel på Danmarks Kunstbibliotek.


Ældre ingeniører sikrer fremtiden\nSæt ældre ingeniørers viden, kompetencer og drivkraft bedre i spil. Pensionistlisten vil være et markant talerør for IDA-medlemmer, der er pensioneret eller snart trækker sig tilbage\nDe ældre ingeniører har en værdifuld erfaring og viden, som kan drive faget og de danske arbejdspladser videre. Ved at oprette et vikarbureau for ældre ingeniører i IDA-regi ønsker listen at bibringe de danske arbejdspladser de ældre ingeniørers værdier og rodfæstede faglige kultur i en kortere eller længere periode, hvor der mangler ressourcer til løsning af ingeniørmæssige opgaver.\nDet skal sikres, at de ældre IDA-medlemmer ikke bliver udstødt eller presset ud af deres jobs, og Pensionistlisten vil arbejde aktivt på at sikre ingeniørerne en værdig tilbagetrækning fra arbejdsmarkedet.\nGive virksomhederne mulighed for at trække på erfarne ingeniørers viden, værdier og faglige kultur\nStoppe udstødning af ældre ansatte.\nGod pensionsordning til alle.\nStyrk de stærke faglige netværk. Pensionerede medlemmer er ofte lige så passionerede fagfolk som de erhvervsaktive.\nUdbuddet af faglige tilbud til medlemmerne skal være væsentligt større end i dag.\nIDA skal sikre individuel rådgivning i takt med, at der kommer flere konsulent- og projektansættelser, bl.a. som selvstændig konsulent hos tidligere arbejdsgiver.\nIDA skal sætte national dagsorden indenfor arbejdsmarkedspolitik for ældre medarbejdere. Det skal kunne betale sig at udsætte sin pensionering og være lettere at trække sig delvist tilbage.\nNotat om konsekvenserne ved at gå for tidligt på pension


Assensvej 546, Faldsled, 5642 Millinge\nStråtækt landidyl med havudsigt.\n'Skipperhuset' blev opført i 1836 i den del af byen, hvor søens folk med de bedre stillinger boede med deres familier. Nu er huset en perle af idyl for en familie, der vil bo her fast eller benytte det som en luksuriøs flexbolig. Man får høj beboelsesstandard på de 228 m2 og en grund på 1325 m2. Både inde fra huset og ude fra grunden er der en vidunderlig udsigt. Mod syd kan man se til Helnæs og Als. Mod vest til stranden og Løgismose Gods. Den aldeles pragtfulde gårdhave på 77 m2 blev renoveret i 2010, og huset er blevet løbende renoveret så omhyggeligt, at der ikke findes en eneste alvorlig anmærkning i tilstandsrapporten.\nMan kan se frem til at tilbringe mange gode timer i pavillonen, der er formet som en pagode og opført i vedligeholdelsesfrit aluminium og med tag af soldæmpende og brudsikkert glas. Der er to vinranker, så I kan se frem til druer op ad væggene og under taget. Haven byder desuden på gamle, gavmilde frugttræer, hvorfra man kan lade sig friste til at smage på æbler, pærer og figner, mens man nyder den vidunderlige udsigt ud over engen med heste og videre til lystbådehavnen, hvor der er liv og glade dage. Man har i det hele taget muligheden for at følge årstidernes skiftende karakter. Det tager ti minutter at gå til stranden, og der er ni minutter til en golfklub med den bedste øhavsudsigt. Indkøb, skole og pasning foregår blot fem kilometer fra matriklen. Nær Skipperhuset ligger den berømte Falsled Kro.\nBoligen byder på masser af plads i to plan, og det hele har en særdeles høj herlighedsværdi. På overetagen, der blev etableret i 2005, er der to værelser og en stor stue med 3,67 meter til loftet. Man kan nemt omdanne stuen til to værelser ved behov for flere soveværelser. I stueplan får I topcharmerende opholdsrum med køkkenalrum og stue, der ligger i åben forbindelse med hinanden. Her er fritlagte bjælker og rustikke klinker på gulvet, lofthøjde her er dog kun ca. 1.90 meter. Der er gulvvarme på hele etagen. I vil også bemærke den store, åbne pejs, som der blot er opført tre af på Fyn. Hvis den virker bekendt, kan det skyldes, at en af de to andre befinder sig på den nærliggende kro. Velkommen til et helt særligt og meget romantisk hus, som vil kunne danne rammen om mange dejlige oplevelser for både børn og voksne, uanset om I vælger at bruge det hele året eller i den dyrebare fritid. Tænk, hvilke minder man vil kunne samle her.


Næste premierefilmSover Dolly på ryggen?\nFilmen 'On the Road' foregår i 1940ernes USA, hvor den unge, fattige forfatter Sal Paradise (Sam Riley) lige har mistet sin far. Han drager nu på en rejse over Amerika med sin ven og forbillede, Dean Moriarty (Garrett Hedlund).\nTuren bringer dem til mange egne af landet, hvor de møder en række kulturpersonligheder - heriblandt Old Bull Lee (alias William S. Burroughs, spillet af Viggo Mortensen), hans kone Jane (alias Joan Vollmer, spillet af Amy Adams) og Carlo Marx (alias Allen Ginsberg, spillet af Tom Surridge).\nFilmen er baseret på Jack Kerouacs berømte Beat-roman af samme navn fra 1957, der var en halvvejs selvbiografisk skildring af forfatterens oplevelser.\nAllerede i 1979 købte Francis Ford Coppola (The Godfather) rettighederne til en filmatisering, men først nu er det lykkedes for ham at søsætte projektet. Coppola producerer, mens Walter Salles, der blev hyldet for 'Motorcykel dagbog' i 2004, instruerer.\nPå rollelisten ses en blanding af unge talenter (Sam Riley fra 'Control', Garrett Hedlund fra 'TRON: Legacy' og Kristen Stewart fra Twilight-serien) og garvede kræfter (Viggo Mortensen, Steve Buscemi).\nVælg bedømmelseGive On the Road 1/6Give On the Road 2/6Give On the Road 3/6Give On the Road 4/6Give On the Road 5/6Give On the Road 6/6Fortryd bedømmelse\n"... Walter Salles har forstået, at bogen først og fremmest indkapslede en tidsånd og en generation, som han fanger fint i flugten. Han fortæller historien med stor respekt og sans for Jack Kerouacs særlige fortællerytme og rammer stemningen af beruset roadtrip og oprørsk ungdom på godt og ondt..." (Louise Kidde Sauntved)\n"Bogens egentlige trækplaster er sproget og energien. [...] 137 minutter ... er lige lovlig meget, men har man den mindste interesse i stoffet, vil man med garanti være glimrende underholdt undervejs af det stjernespækkede hold." (Henrik Queitsch)\n"Dennis Hoppers og Peter Fondas berømte 'Easy Rider' ... er en langt bedre film end 'On the Road', som meget af tiden ikke synes at ane, hvor den vil hen og ikke vil andet end fange dele af bogens handling, men uden dens atmosfære og lyriske turbulens." (Johs. H. Christensen)\n"... ikke en film, der forklarer bogens status som 'beatgenerationens bibel'. [...] for rodet til at være et egentligt tidsbillede." (Søren Vinterberg)\n"Kraften som sparker glæde ind i mørket er nok energien, der mangler i Salles’ film, til trods for de stilrene close-ups af tomme pakker med benzedrin og Camel uden filter. Til gengæld synger filmen af ideen om Amerika, det umådelige kontinent, på en måde, der er helt i Kerouacs ånd." (Bo Green Jensen)\nBliver aldrig helt begejstret for den må jeg indrømme.\nJack Kerouac Burde Blive Imponeret!\nVi har med en del filmatiseringer af bøger at gøre nu om dages, hvilket både er godt og dårligt nyt. Jeg må tilstå at jeg ikke er særligt meget til filmatiseringer af bøger, da filmversionen af bog-fortællingerne jævnt plejer at lykkedes. Jeg kan dog glæde mig over at det er lykkedes et par stykker at skabe en spillefilms version af bøger. Nu er det blevet tid til endnu en filmatisering af en velkendt bog. Nu er tiden kommet til den amerikanske beat-forfatter Jack Kerouacs bog 'Vejene (On the Road)'. Tja, faktisk så syndtes jeg at dette er en af de lidt utroværdige filmatiseringer der samtidigt er lykkedes at lave. 'On the Road' er flot og fascinerende hele vejen igennem, at vi endda ikke kan holde os selv fra at sidde og opsluge alle de fantastiske øjeblikke undervejs.\nScenerierne er medrivende at se på, og rigtigt flot iscenesatte.\nSkuespilpræstationerne er/var fænomenale - altså, hvis jeg skal bruge korte ord af min mening om deres mesterlige og dejlige præstationer. Sam Riley spillede pragtfuldt som den unge, forfatter Sal Paradise, mens resten af skuespillerne også gjorde det rigtigt godt - især Kristen Stewart.\nDog kan det ikke skjules at filmen til tider bliver langsommelig - jeg må dog lige nævne, at dette både kan ses som kritik og som det modsatte. Filmens diverse indhold er blevet klippet helt ned til en langtrukne status, mens den samtidigt skildre såvel opture som nedture, og mens nedturene uundgåeligt er langt mere udramatiske end opturene, er de ikke desto mindre en vigtig del af filmens helhed. De kedsommelige nedture er således nødvendige for det indtryk filmen potentielt set gør på tilskueren. Jeg må dog også tilstå at filmen ikke lige følger bogens mesterlige rute. Men alligevel sad jeg aldrig med noget negativt udtryk undervejs, hvilket gjorde at jeg heller ikke følte noget dårligt om filmen.\nAlt i alt er 'On The Road' en fængslende skildring af 1950'ernes beatgenerations skødesløse livsførelse, og en glimrende filmatisering. Det er en alsidig film som er dybt fascinerende og utrolig professionelt udført. Den interessante fortælling er ledsaget af smukke billeder og et stemningsskabende soundtrack, som fuldender rejsen tilbage til en tid hvor begrebet "ungdomsoprør" endnu ikke var opfundet.\nTja, Salles har rent faktisk gjort et rigtigt godt stykke arbejde med denne film. Hans kreative talent og tekniske dygtighed mærkes på alle filmens elementer: dialogen sidder lige i skabet, karakterende er tredimensionelle og spiller røven ud af bukserne, ja i det hele taget spores hans særegne stemme, som er helt unik og det er befriende. Mangler du en god film, der både skal virke interessant, og fungere under alle sine punkter, så bør du tjekke den fremragende og anderledes fortolkning af den populære bog ud, på det store lærred. Har du derudover ikke noget imod film der har indholdsmæssige lange scener så vil dette sikkert være et mesterværk allerede efter den første halve time. Har du læst bogen, bør du ikke sidde inde med de vildeste forventninger, for dette er altså ikke nogle 100procent krav-opfyldende filmatisering!\n'On the Road' er en fin karakterdreven film, der har sine momenter, og sin fasong at underholde på. Alt fremføres yderst vellykket selvom det dog er en anelse utroværdigt, og derfor får filmen fem flotte og velfortjente stjerner herfra - og så tror jeg egentligt også at Jack Kerouac ville blive imponeret over filmversionen!\nSofie Olsen 9 år siden\nFilmen ser god ud, men blev dog skuffet. For mig var filmen meget lang og den gentog meget sig selv... Den kunne være bedre.\nPlus jeg forstår slet ikke hvor den er tilladt for over 11 da filmen er meget pornografisk og ikke noget jeg ville lade en 11 årige se..\nRigtig godt skuespil, men kunne som sagt godt have været en halv time kortere.\nSjælden enighed med hr. Vinterberg\nDet sker ikke særligt ofte, at jeg er enig med Søren Vinterbergs anmeldelser af de film jeg ser i biografen, men lige her, må jeg desværre erklærer mig enig.\nJeg har ikke læst bogen som filmen er baseret på, men er blevet fortalt at den skulle være "beatgenerationens bibel". Den er alt for langtrukkende, rodet, og drukner i hor, druk og hash, til at det budskab kommer ordentligt igennem i filmen.\nGrunden til at jeg alligevel hiver den op på tre stjerner, skyldes skuespillernes præstationer. Her er Kristen Stewart ekskluderet, hun passer ikke i en film der foregår i slut 40'erne, start 50'erne. Hun bør holde sig til nu'et og 90'erne.\nSam Riley, Tom Sturridge og Garrett Hedlund gør det til gengæld rigtig godt. Jeg har ikke set dem i nogle andre film før, så for mig har det helt sikkert givet mig lysten til at se dem i kommende roller. Kirsten Dunst, Viggo Mortensen og Steve Buscemi er friske pust til en film der ellers er båret af uskrevne blade (dog kunne jeg godt have været Steves scene med Garret på et motel foruden *host*, så hellere Brokeback Mountain, tak! ;)).\nSå ja, den får kun en 3'er. Havde den været en halv time kortere, havde den nok fået flere stjerner, men længden den har nu, samt at man virkelig skal holde tungen lige i munden hele tiden, gør altså at den ikke fortjener mere, uagtet at Kristen Stewart er med i den.\nNy side af stewert\nGlæder mig til at se hende i en ny rolle, er blevet overrasket over hendes talent i nogle af hendes film de seneste år. Så glæder mig til at se hende i denne rolle.\nDen ser udemærket ud.. Håber ikke den bliver hypet for meget op.\nStine Riis Chri...user/11163 9 år siden\nHVORFOR SKAL VI VENTE SÅ LANG TID PÅ AT DEN KOMMER TIL DANMARK????\nGlæder mig for SYGT til at se den!!! Den ser helt vildt fantastisk ud. Det er bare SÅ uretfærdigt at mange andre lande får lov til at se den i dag..Ikke fordi jeg ikke kan være tålmodig, men der er godt nok laaaang tid til August. WOW! Elsker Kristen SÅ meget - og hun er så stolt af denne her film. aaarrrghhhh lad mig se den!!! :D\nSer rigtig meget frem til denne film. Glæder mig til at se Kristen Stewart i endnu en ny rolle, som er lidt anderledes.\nThe killer pyjamas user/947379 9 år siden\nGlæder mig sygt meget til denne film!!


I smertens stilhed mærkede jeg Gud | Frikirkenet\nEt særligt lys i øjnene hos nogle gymnasiekammerater fik Ida Gammelmark Bøgh til at opsøge ungdomsgudstjenester i en frikirke. Her oplevede hun en mærkbar følelse af Gud og valgte efterfølgende at lade troen definere hele sit liv. Da hun efter et par år som troende pludselig knækkede helt sammen, opdagede hun, at Gud også var hos hende i smertens stilhed\nDa Ida Gammelmark Bøgh i august 2010 begyndte på gymnasiet, lagde hun mærke til, at to af hendes klassekammerater, var anderledes end resten af klassen.\n- Det var to drenge, som havde noget, jeg ikke rigtig kunne beskrive. Det var, som om deres øjne lyste på en eller anden måde, fortæller hun.\n- Først da der var gået tre måneder, og en fra klassen råbte til dem: Hvad fanden, er I pinse? gik det op for mig, at de var kristne og kom i en pinsekirke.\nIda havde også bemærket, at hendes to klassekammerater gik sammen med elever fra andre klasser, som havde noget af det samme over sig. Elever, der også var kristne.\n- Jeg undrede mig over det fællesskab, de havde, og på et tidspunkt inviterede jeg mig selv og tre veninder til en ungdomsgudstjeneste i Mariagerfjord Frikirke, som er den kirke, de kristne fra min klasse kom i.\n- Til at begynde med var jeg overrasket over at komme til en moderne og nybygget kirke. Jeg havde forestillet mig noget med en baggård og en trestrenget guitar, men der var fuldt blus på både lyd og lys og et band til at føre an i nogle såkaldte lovsange, hvor folk stod op og sang med.\n- Aftenens prædikant talte om, at man er som en tør svamp uden Jesus, og jeg tænkte: Det kan da ikke tillade sig at sige. Jeg mente, at jeg var meget kristen – også uden Jesus!\n- Da vi tog derfra, sagde jeg til mine veninder, at jeg i hvert fald ikke meldte mig ind i den kirke. Jeg havde ikke forstået, hvad det handlede om – jeg betragtede det som en forening, man kunne melde sig ind i og vidste ikke, at troen på Jesus ændrer hele ens liv; den er ikke bare en tilføjelse.\nOvervældet af fred\nIda tog til ungdomsgudstjeneste i kirken endnu engang, og da oplevede hun, at der skete noget nærmest overnaturligt.\n- Jeg havde på forhånd besluttet, at jeg ville rejse mig op og synge med på sangene, så godt som jeg kunne. Mens jeg stod der, fik jeg en fornemmelse af at komme helt tæt på Gud – en stærk følelse af et nærvær af noget – af nogen – af kærlighed. Det var ikke dramatisk udadtil, men det var det i allerhøjeste grad indeni. Jeg havde en fornemmelse af, at det sagde klik inde i mig, og jeg følte, at jeg var kommet hjem. En enorm fred overvældede mig. Det varede kun nogle minutter, men jeg følte, at der var gået en evighed.\nEfterfølgende købte Ida en bibel i en genbrugsbutik og begyndte at læse Johannesevangeliet.\n- Jeg kunne mærke, at der var noget på færde i mit liv, og jeg kunne ikke slippe det igen. Det endte med, at jeg kontaktede præsten i den kirke, hvor jeg havde været til ungdomsgudstjeneste. Jeg var klar over, at jeg stod over for en beslutning, som kunne ændre mit liv. Det handlede ikke længere om noget, der måske kunne være en tilføjelse til mit liv. Det var alt eller intet, og det var nok den største opdagelse for mig – at troen ikke var et led i en selvrealisering, men snarere handlede om en afvikling af mit selv for i stedet at få et nyt liv hos Gud.\nDa Ida skulle mødes med præsten, havde hun taget fri fra skole en hel dag. Hun husker det som en meget højtidelig dag for hende.\n- Jeg havde 10 helt lavpraktiske spørgsmål omkring det at tro, som jeg ønskede at stille ham: Må jeg ryge? Må jeg drikke? Skal jeg slå op med min kæreste? Og flere af samme slags. Præsten løftede dog det hele op på et højere niveau, så det ikke kom til at handle om den slags ting, og da jeg gik derfra, kan jeg huske, at jeg tænkte: Nu vil jeg tro.\nMed beslutningen om at tro fulgte en erkendelse af, at der var nogle ting i Idas liv, som hun ønskede at ændre. Hun slog blandt andet op med sin kæreste og holdt sig fra alkohol i flere måneder.\n- Min samvittighed ændrede sig også. Tidligere havde jeg en uvane med at lægge æbleskrog fra mig alle mulige, mærkelige steder, men det var jeg ikke længere i stand til. Min samvittighed var blevet vakt, og jeg var ikke længere ligeglad.\nIda begyndte at komme regelmæssigt i Mariagerfjord Frikirke, hvor hun også snart blev frivillig medarbejder i kirkens teenagearbejde. Og da hun i 2013 var færdig på gymnasiet, blev hun ansat i kirken som koordinator for kirkens tilbud til unge.\n- På det tidspunkt tog jeg et todages ophold på Mariager Højskole. Et gratis miniophold, som højskolen giver til folk, der overvejer at tage et længere ophold på skolen. Mens jeg var der, talte jeg med en af skolens undervisere, og det gik op for mig, at jeg havde en del ting med i rygsækken, som jeg skulle have arbejdet med. Der var blandt andet nogle mønstre, som jeg havde overtaget fra mine forældre, der begge er opvokset i misbrugshjem.\n- Jeg meldte mig derfor til et timåneders kursus på højskolen – hvor man blandt andet kan arbejde med personlig udvikling – og min forventning var, at det hele så ville køre på skinner: Jeg ville være deltidsansat som ungdomskoordinator i kirken, samtidig med at jeg var elev på højskolen. Men efter to måneder knækkede jeg fuldstændig sammen. I arbejdet med mig selv dukkede der alt for mange svære ting op, og jeg fandt ud af, at jeg lider af generaliseret angst.\nGud var - også - i stilheden\nOpholdet på højskolen blev en kamp for Ida, hvor depression og angst sloges om hendes opmærksomhed og ressourcer. Hun gik fra at være livsglad, stærk, smilende og energisk til ikke at kunne magte selv de mindste ting.\n- Jeg orkede ikke engang at komme op af sengen og tage et bad. Det var et meget svært møde med mig selv, hvor jeg kom helt ned på bunden af min eksistens.\n- Samtidig kom jeg til at opleve Gud på en helt anden måde, end jeg tidligere havde gjort. Det var nyt for mig at opleve, at Gud også var hos mig i stilheden – og ikke kun i frikirkemiljøets mere højlydte gudstjenester. Han var bare hos mig – uden at gribe ind, men han var der. Det kunne jeg mærke. Han trøstede mig - når jeg var stille i bøn til ham, oplevede jeg, at jeg kunne fornemme hans hjerteslag, og jeg kunne nærmest fysisk mærke, at han tog min hånd.\n- Denne nye erfaring af Gud var berigende for mig på mange måder. Det var vigtigt for mig at opdage, at livet med Gud ikke bare er happy clappy, og at der ikke altid er lette forklaringer på store og svære spørgsmål. Den viden kan jeg bruge, når jeg møder mennesker, som kæmper eller er i sorg – jeg kender til værdien af bare at være til stede uden at sige en hel masse.\nI dag bor Ida i Aarhus, hvor hun læser teologi og er en del af kirken Haven (engelsk udtale, red.). Hendes drøm er at komme til at arbejde inden for en kirkelig kontekst – og meget gerne i forbindelse med noget socialt arbejde.\n- Hvordan det konkret skal ske ud, ved jeg ikke. Men generelt vil jeg gerne blive rigtig god til det, jeg gør. Jeg vil gerne være en dygtig teolog – både menneskeligt og fagligt, smiler hun.


Hvordan fjerner FLKR ransomware | Fjern Malware\nHvordan fjerner FLKR ransomware\nHjem / Malware / Hvordan fjerner FLKR ransomware\nFLKR ransomware er klassificeret som ransomware, en fil-kryptering type ondsindet software. Det er en meget farlig infektion, og det kan føre til alvorlige problemer, som du kan miste dine filer. Det er ret nemt at inficere din computer, som kun tilføjer til hvorfor det er så farligt. En stor faktor i en vellykket ransomware infektion, er, at brugeren uagtsomhed, som forurening opstår ofte, når folk til at åbne skadelige vedhæftede filer, skal du klikke på mærkelige reklamer og falde for falske ‘downloads’. Når kodningen er blevet færdig, vil du få en løsesum til efterretning og vil blive anmodet om at betale for en dekryptering af. $50 eller $1000 kan blive bedt om af du, det hele afhænger af, hvilken computer du har. Tænk grundigt, før du accepterer at betale, uanset hvor lidt penge du er bedt for. Vi er virkelig i tvivl om kriminelle vil have et moralsk ansvar for at hjælpe dig med at gendanne dine filer, så du kan ende med at få intet. Vi ville ikke blive overrasket, hvis du blev efterladt med låste filer, og der ville være mange flere som dig. Det ville være en bedre idé at få backup med, at pengene. Vi er sikker på at du vil finde en passende løsning, da der er mange at vælge fra. Slet FLKR ransomware og derefter gendanne filer, hvis du havde backup før infektion. Ondsindede program som dette er, at skjule alle over sted, og forurening er sandsynligt, at det sker igen, så du er nødt til at være forberedt på det. Hvis du vil have din computer til ikke at blive smittet jævne mellemrum, er det afgørende at lære om malware, og hvordan det kan komme ind i din maskine.\nDownload værktøj til fjernelse affjerne FLKR ransomware\nBrugere, der normalt får ransomware via inficerede e-mail vedhæftede filer, engagerende med ondsindede annoncer, og få programmer fra kilder, de ikke burde. Det betyder ikke, at mere kvalificerede cyber skurke vil ikke bruge mere avancerede metoder.\nDet er muligt du har åbnet en ondsindet vedhæftet fil, der vil bede data kodning malware til at indlede. Som du sandsynligvis har gættet, alle malware-forfattere er nødt til at gøre, er at tilføje en inficeret fil til en e-mail, og send det til mange brugere. Disse e-mails normalt lander i spam-mappen, men nogle brugere mener, at de er troværdige og overføre dem til indbakke, tænker at det er troværdigt. Når der beskæftiger sig med ukendt afsender e-mails, ser ud til specifikke tegn på, at det kan være skadelige, ligesom grammatiske fejl, tryk for at åbne den vedhæftede fil. En afsender, hvis e-mail du burde helt sikkert åbne ville ikke bruge almindelig hilsen, og i stedet ville skrive dit navn. Må ikke blive overrasket over at se kendte navne (Amazon, eBay, PayPal) anvendes, fordi når folk ser et velkendt navn, de svigter deres vagt. Tryk på annoncer, der er hostet på tvivlsomme hjemmesider og brug af farlige steder som download-kilder kan også resultere i en infektion. Hvis du var på et tvivlsomt eller kompromitteret hjemmeside og klikkede på en inficeret reklame, kunne det have udløst den fil, kodning skadelig software download. Det er muligt, du har indhentet data kryptering skjult malware som noget andet på en utroværdig download-platform, hvilket er hvorfor du er bedre stillet ved hjælp af valide kilder. Én ting at huske er, at aldrig downloade programmer, opdateringer, eller noget virkelig, fra underlige kilder, såsom annoncer. Hvis et program er nødvendig for at opdatere sig selv, det ville gøre det selv eller underrette dig, men aldrig gennem browseren.\nDet er muligt for en fil kryptering af malware til permanent at kryptere filer, der er grunden til, at det er sådan en farlig infektion til at have. Det kan tage få minutter for at finde de filer, som det ønsker og kode dem. Hvis andre tegn er ikke indlysende, at den underlige file extension føjes til filer skal gøre alt klar. Grunden til, at dine filer kan være umuligt at dekryptere for gratis, fordi en stærk kodning algoritmer kan bruges til kodning proces, og det er ikke altid muligt at bryde dem. Hvis du er forvirret over, hvad der er sket, alt vil blive klart, når en løsesum bemærk bliver droppet. Noten vil tilbyde dig en betalt dekryptering program, men er i overensstemmelse med de krav, anbefales ikke. Betale ikke garantere fil, dekryptering, fordi skurke kan bare tage dine penge, så dine filer krypteret. Du vil også støtte de cyber-kriminelle ‘ s fremtidige ondsindede projekter, ud over at det er muligt penge tab. Disse typer af trusler, der menes at have lavet en anslået $1 millioner i 2016, og sådanne store summer af penge vil blot tiltrække flere mennesker, der ønsker at tjene nemme penge. Vi anbefaler, at du i stedet investere i en backup-mulighed, som ville gemme kopier af dine filer, hvis du mister den oprindelige. Og hvis denne type af infektion er sket igen, du ville ikke risikere at miste dine data, så kopier vil blive gemt i backup. Hvis du har valgt ikke at stille op med de anmodninger, du bliver nødt til at slette FLKR ransomware hvis du mener, at det stadig være inde i enheden. Og prøv at undgå disse typer af trusler i fremtiden.\nFLKR ransomware fjernelse\nDu er meget opmærksom på at få anti-malware-software for at sikre, at infektionen er fuldt afsluttet. Medmindre du ved præcis, hvad du laver, hvilket ikke kan være tilfældet, hvis du læser dette, er vi ikke anbefale, at du fortsætter med at fjerne FLKR ransomware manuelt. I stedet for at sætte dit system, skal du bruge professionel fjernelse software. En sådan sikkerhed programmer er lavet for at slette FLKR ransomware og alle andre trusler, så der skulle ikke være nogen problemer. Hvis du scroller ned, vil du finde retningslinjer til at hjælpe dig, hvis du ikke er sikker på hvor du skal begynde. Desværre, de malware fjernelse software er ikke i stand til at dekryptere dine filer, det vil kun slette trussel. Men du bør også huske på, at nogle ransomware kan dekrypteres, og malware forskere kan udvikle gratis dekryptering værktøjer.\nLær at fjerne FLKR ransomware fra din computer\nTrin 1. Fjerne FLKR ransomware ved hjælp af fejlsikret tilstand med netværk.\nTrin 2. Fjerne FLKR ransomware ved hjælp af Systemgendannelse\nb) Trin 2. Fjern FLKR ransomware.


Microringe extensions tilbehør | Køb alt til cold fusion her\nMicroringe tilbehør - Stort udvalg af tilbehør til dine microrings extensions\nHer finder du et stort udvalg af microringe tilbehør.\nTilbehøret kan du bruge til microrings extensions eller loop extensions.\nI denne kategori finder du microringe til påsætning af cold fusion, loop, og flere forskellige slags tange.\n100 stk. microringe M/silikone til stick hair extensions/cold fusion\n100 stk. microringe M/silikone til stick hair extensions/cold fusion Lys\nLoop til Cold fusion microringe - Hair extensions\n100 stk. microringe M/silikone til stick hair extensions/cold fusion Brun\n100 stk. microringe M/silikone til stick hair extensions/cold fusion Grå\nNål / krog til Microringe - Cold fusion\n100 stk. Shrinkles m/keratin til stick hair extensions/cold fusion\n100 stk. microringe U/silikone til stick hair extensions/cold fusion\n100 stk. microringe M/silikone til stick hair extensions/cold fusion Sort\nElastik rulle til flettemetoden 10 meter - Blond\nElastik rulle til flettemetoden 10 meter - Sort\n100 stk. Shrinkles m/keratin til stick hair extensions/cold fusion Sort\n100 stk. microringe M/silikone til stick hair extensions/cold fusion Rød\nElastik rulle til flettemetoden 10 meter - Brun\nCold fusion nåle og loop til microringe extensions\nBruges til påsætning af cold fusion stick hair extensions.\nCold fusion nålen bruges når man skal påsætte cold fusion totterne. Nålene bruges kun når man påsætter cold fusion stick totter, ikke når man påsætter loop extensions totterne fordi der sidder loopen allerede på totten.\nNål med krog til cold fusion extensions\nMan tager en micro ring med silikone indlæg og fører nålen igennem ringen. Herefter tager man spidsen af nålen med den lille fangearm, fat i en tot af ens eget hår og og trækker microringen ud over nålen og over på håret. Så skal cold fusion totten blot sættes ind i micro ringen som klemmes fast med en tang og derefter er totten påsat.\nLoop til påsætning af microrings\nHer kan man have flere microringe på loopen af gangen, tag totten af ens eget og træk igennem loopen, og træk derefter microringen op over håret, hvor microringen derefter klemmes fast med en tang så totten er påsat.\nVærktøj til en professionel hårpåsætning\nDu kan bruge værktøjet i denne kategori til både micro bond extensions, og cold fusion hair extensions.\nVed loop extensions er loopen allerede påsat håret men dette gør det vanskeligt at genbruge håret, derfor anbefaler vi hos Avezu at bruge cold fusion, også kaldet stick hair, eller micro bond cold fusion hår.


Satellittstyret miljøforbedring - STANDBY.dk\nAf: Flemming Juul i Nyheder 11. august 2009\t Print\nSAS og norske Avinor gennemførte den første test i Tromsø Lufthavn natten til tirsdag, og reducerede udslippet med 300 kg CO2.\nMed satellittbaseret teknologi kan flyet følge en optimal indflyvningsrute og dermed reducere flyets udslip med flere hundrede kg CO2 pr landing. SAS har testet metoden i sine simulatorer, men nu er det alvor.\n”Vi arbejder kontinuerligt med at udvikle nye metoder til at reducere vores fodaftryk i naturen. Sammen med Avinor vil vi bidrage til nye systemer, som vil være et stort skridt i den rigtige retning for luftfarten”, siger Thomas Midteide, kommunikationsdirektør for SAS i Norge.\nDe grønne indflyvninger som nu testes er et af flere tiltag, som Avinor, SAS og flere andre aktører præsenterede i rapporten ’Bærekraftig og samfundsnyttig luftfart’ sidste år.\nSAS har Norges mest moderne flyflåde og har det tekniske utstyr til at gennemføre sådanne indflyvninger. Flyet gennemfører det meste af indflyvningen helt automatisk, og glider ned i en perfekt bue med motorerne på tomgang under store dele af indflyvningen. Piloterne overvåger systemerne, og tager over lige før flyet skal lande.\n”For os har det dobbelt effekt. Vi sparer både miljøet og penge”, siger Thomas Midteide. ”Vi har gennemført tusindvis af lignende landinger på Arlanda i Stockholm, men nu tager vi endnu et teknologisk skridt for at reducere udslippene.\n”Miljøeffekten er det vigtigste, men samtidig kan myndighederne reducere investeringerne i jordbaseret navigationsudstyr i årene fremover”, siger Torbjørn Henriksen fra Avinor.\nTesten gennemførtes af en Boeing 737 Next Generation, som startede fra Tromsø Lufthavn kl. 00.30, og landede igen en time senere efter at have gennemført en serie med optimale indflyvninger ved hjælp af satelittsystemer.\nTromsø er valgt fordi den topografisk er en af de mest krævende lufthavne for flyets systemer. I forhold til en ordinær indflyvning har testen et reduceret udslip på minimum 300 kg CO2.\nArlanda SAS\t2009-08-11\nTagget med: Arlanda SAS\nZambia Airways genopstår


Legemad fra Djeco | Se barnet udforske sit kokketalent\nDu er her: Forside » Mærker » Djeco » Djeco Legemad\nMed Legemad fra Djeco kan du blive lige præcis den slags kok som du gerne vil.\nNår børn leger med legemad skærpes deres nysgerrighed overfor mad og ikke mindst bliver de gode til at lege rollelege. Lige netop det med rollelege er med til at udvikle dit barns sociale evner og relationer.\nHvad med at få din egen isbod, hvor du sælge masser af isvafler igen og igen. Eller måske en burgerbar, hvor kan du lange lækre burgers over disken og spørge ”Skal du til have en milkshake med?”\nDer er meget lækkert legetøjsmad at vælge imellem fra Djeco. Alt sammen i højeste kvalitet og i et gennemført design.\nDjeco legemad er ikke kun træmad, der er også elementer af blandt andet plast og filt.\nLegetøjsmad fra Djeco kommer i smukke æsker, som let kan indgå i legen. Djeco legemad i træ er nemt at pakke det væk igen, for de kommer alle i flotte praktiske æsker, som kan udstilles på børneværelsets hylder.\nDet er naturligvis også vigtigt at se på om legemaden passer til dit barns alder. Stol på de aldersbegrænsninger, der er angivet på varen – uanset om det er Djeco legemad eller legemad fra andre mærker.\nAlle produkter i Djeco Legemad\nLegemad Biksemad Cook og Scratch fra Djeco\n159,95 80,00 DKK\nLegemad i træ med kniv og skærebræt fra Djeco\nLegemad Isbod Paul & Cerise fra Djeco\n229,95 189,95 DKK\nLegemad Købmandsvarer fra Djeco\nLegemad Pandekagesæt Gaelle og Titouan fra Djeco\nLegemad Sandwichbar Emile og Olive fra Djeco


Danmark mistede jordforbindelsen på topmøde - Debatindlæg - Meninger - Aarhus\nDebatindlæg 21.03.2016 kl. 06:00\nDanmark mistede jordforbindelsen på topmøde\nAnsæt de unge, stærke mænd, som kommer her til landet, i militæret, så kan de blive udstationeret i deres egne hjemlande.\nPå KL’s topmøde blev der ifølge Knud N. Mathiesen talt meget og længe om umuligheder. Foto: Tobias Nicolai\nKnud N. Mathiesen, byrådsmedlem i Aarhus (DF), Sigridsvej 43, Brabrand\nVi står over for at skulle modtage et antal flygtninge og immigranter, som vi aldrig tidligere har set – 17.000 til 20.000 og med familiesammenføring op til 50.000 ifølge KL’s topmøde i Aalborg i forrige weekend.\nHalvdelen af taletiden blev brugt på dette emne, og ifølge den ene taler efter den anden skal det lykkes. Man skal have dem i arbejde.\nMan skal bare huske på, at hver gang en nyankommen flygtning kommer i arbejde, vil man automatisk tage jobbet fra en af de mange flygtninge, vi har modtaget de seneste 25 til 30 år, som ikke er kommet i arbejde. Alle dem, der er på overførselsindkomst, vil også blive tilsidesat, samt de 150.000 der er på A-kasseunderstøttelse.\nDet er jo utroligt at tænke på, at vi har modtaget fra 2.000 og op til 7.000 flygtninge om året de seneste 25 år, og dem har vi ikke formået at få i arbejde. Nu skal vi modtage 5 til 10 gange så mange, og så er det næsten problemfrit. Det er meget tankevækkende, at så mange intelligente mennesker kan skrue sig selv op til selv at tro på det, trods de udmærket ved, at det er en umulighed. Der er kun en løsning, det er at stoppe indvandringen.\nHer er et forslag, som trods alt kunne give god mening: En mulighed for beskæftigelse for mange af de unge, stærke mænd, som kommer her til landet, kunne være, at de fik ansættelse i militæret, så kunne de blive udstationeret i deres egne hjemlande og være med til at beskytte deres egen befolkning.\nDet er jo en helt forrykt situation, at vi sender vores unge danske soldater til Mellemøsten, og så sidder der flere tusinde mænd fra Mellemøsten her i Danmark og brokker sig over danske forhold, mens vores soldater bliver udsat for lemlæstelse i deres hjemlande.\nDet må stoppes, vi har jo fuldstændig mistet jordforbindelsen. Det kunne være et krav til mænd, der kommer fra Mellemøsten, at de bliver ansat i militæret og hurtigst muligt efter endt uddannelse bliver sendt i militærtjeneste i deres hjemlande.\nDet vil med garanti være med til at stoppe flygtningestrømmen, i særdeleshed hvis også EU ville være med til at indføre et sådant krav.


Efterlyst 40-årig afsløret i skraldecontainer - sn.dk - Forsiden - Østsjælland - Køge\nArtiklen: Efterlyst 40-årig afsløret i skraldecontainer\nEfterlyst 40-årig afsløret i skraldecontainer\nKøge - 19. april 2017 kl. 12:27\nEt forsøg på at klunse genbrug afslørede en 40-årig mand, dom var efterlyst af politiet.\nKlokken 02.21 natten til onsdag fik politiet en henvendelse om, at et par mænd måske var brudt ind i en container ved butikscenteret på Gammel Lyngvej i Køge.\nPolitiet kørte hurtigt til stedet og fik kontakt med en 31-årig mand fra Køge og en 40-årig mand fra Lille-Skensved.\nMændene var såkaldte "skraldere" og havde undersøgt indholdet i en uaflåst container med affald, men dog ikke taget noget med sig.\nDen 31-årige blev bortvist fra stedet, mens politiet tog sig af den 40-årige, som var efterlyst af politiet i forvejen med henblik på fremstilling i fogedretten.\nDen 40-årige blev derfor frihedsberøvet og anbragt midlertidigt på politistationen i Roskilde, indtil han onsdag formiddag kan fremstilles i fogedretten. Det oplyser Midt- og Vestsjællands Politi til DAGBLADET Køge.


Jeppe Nybroe har udgivet bogen "Kidnappet - i islamisternes fangehul". Men den anden fange, Rami Aysha, sår tvivl om dele af bogens indhold. Claus Bech/Scanpix\nRami Aysha blev kidnappet sammen med Jeppe Nybroe. Han har på flere punkter en anden beskrivelse af forløbet end den, Nybroe fremlægger i sin bog. Rami Aysha mener for eksempel ikke, at kidnapperne var islamister, og han hævder, at Nybroe var med til at iscenesætte det foto, der er på bogens forside. Nybroe fastholder: ”Det overrasker mig ikke, at Rami og jeg har oplevet vores kidnapning noget forskelligt"\nJeppe Nybroe beskriver i bogen ”Kidnappet – i islamisternes fangehul”, hvordan han og kollegaen Rami Aysha i 28 dage sad som gidsler i Libanon i februar-marts 2014.\nRami Aysha optræder hyppigt i bogen. Som kollega, som rejsekammerat, som ven, som tolk og i sidste ende som ham, den libanesiske efterretningstjeneste udpeger som medskyldig i kidnapningen.\nNu fortæller Rami Aysha sin version af historien. Journalisten har forelagt ham en række passager i bogen, som vi har oversat. Dele kan han genkende, imens han er uenig i andre.\nBlandt andet afviser Rami Aysha, at kidnapperne var islamister, som det fremgår af bogen. Han hævder, at Jeppe Nybroe selv var med til at iscenesætte det omdiskuterede foto, der er på forsiden af bogen. Og han forklarer, at så snart det gik op for ham, at en af hans gamle venner var blandt kidnapperne, forsøgte han at gøre Jeppe Nybroe opmærksom på det.\nOmvendt fastholder Jeppe Nybroe sin udlægning af begivenhederne, som de står i bogen, i et skriftligt svar til Journalisten.\nRami Aysha er ked af, at Jeppe Nybroe ikke har fortalt ham, at han arbejdede på en bog om gidseltagningen. Det gik først op for Rami Aysha i sidste uge, da han blev kontaktet af danske journalister.\n»Han sagde ikke, at han var ved at skrive en bog. Når han bad mig sende min research til ham i månederne efter kidnapningen, sagde han, at det handlede om at samle minder. Jeg anede det ikke før i sidste uge,« siger Rami Aysha.\nTil det svarer Jeppe Nybroe skriftligt:\n”Jeg har spurgt Rami om informationer, da vi mødtes i september 2014 i Beirut, og sagde ved det møde, at jeg havde brug for at høre også Ramis ord om kidnapperne og konkrete episoder under og efter vores (min) kidnapning. For at få større forståelse af, hvad der skete, hvem der stod bag, herunder de massive mistanker mod min ven og kollega Rami. Jeg har aldrig sagt, at jeg var ved at ”samle mine minder”.”\nVi starter, hvor bogen slutter. Da Jeppe Nybroe og Rami Aysha blev sluppet fri af fangenskabet, blev de begge udspurgt af libanesisk politis efterretningstjeneste. Jeppe Nybroe beskriver, at han her igen og igen fik at vide, at Rami Aysha var medskyldig i kidnapningen. Efterretningstjenesten hævdede, at de havde beviser, men nægtede at lægge dem frem.\n”Jeg har ingen håndfaste beviser, der endegyldigt frifinder Rami fra de mistanker, politiet og andre har rejst mod ham – ligesom jeg ikke har beviser, der dømmer ham. Det har jeg fastholdt over for forskellige efterretningstjenester, og det fastholder jeg fortsat,” skriver Jeppe Nybroe i bogen.\nRami Aysha føler sig, trods forbeholdene, mistænkeliggjort af bogen og dens efterdønninger.\n»Jeg har hørt fra danske kolleger, som stoler på mig, at man får det klare indtryk, at jeg er medskyldig. Det er jeg rigtig ked af,« siger Rami Aysha.\nHan føler sig udsat for en mistænkeliggørelse uden beviser.\n»Jeg gjorde alt for at hjælpe Jeppe og beskytte ham. Jeg havde intet at gøre med den kidnapning. Hvis efterretningstjenesten havde haft skyggen af beviser, så ville jeg ikke være en fri mand i dag. Så ville de jo fængsle mig.«\nAysha har også selv mødt efterretningstjenestens mistanke og mener, de har oplagte årsager til at skyde skylden på ham.\n»Det var indlysende, at efterretningstjenesten havde besluttet på forhånd, at jeg var skurken. Jeg er lokal, og jeg er rejst ind i området sammen med en udlænding – så er det åbenlyst, at jeg er den første, pilen peger på. De blev ved at beskylde mig for at være i ledtog med kidnapperne, men de viste mig aldrig nogen beviser.«\nMen selv mener Rami Aysha, at alt taler imod, at han var involveret i kidnapningen.\n»Jeg har hjulpet utallige udenlandske journalister i farlige områder. Jeg har haft dem med ind i Syrien og sørget for, at vi kom trygt ud igen. Flere af de kolleger, jeg har arbejdet sammen med før, var fastansatte på store medier. Hvis jeg skulle kidnappe nogen, hvorfor så tage en freelancer som Jeppe? Han var lige så fattig som mig, vi delte nærmest en kop kaffe,« siger han.\nRami Aysha har palæstinensisk-libanesisk baggrund og har i en årrække arbejdet som journalist, fixer og tolk med base i den libanesiske hovedstad Beirut. Han har blandt andet skrevet artikler til Time Magazine og Der Spiegel, ligesom han har samarbejdet med flere danske journalister før Jeppe Nybroe. Det er også netop på anbefaling fra en dansk kollega, at Jeppe Nybroe indleder samarbejdet med Rami Aysha, står der i bogen.\nMen efter de to gidsler blev løsladt, begyndte der at løbe negative rygter om Rami Aysha i Beirut, fortæller han.\n»Efter vi blev sat fri, begyndte rygterne at sprede sig. ”Er Rami Aysha til at stole på? Sætter han andres liv på spil?” Jeg kan sagtens acceptere, at folk siger, jeg er en skør gut, som er villig til at bringe mig selv i fare for den gode historie. Jeg har også været i farlige situationer med udenlandske journalister, men så er vi enige om risikoen. Jeg kan ikke acceptere, hvis folk tror, jeg er involveret i kidnapninger,« siger Rami Aysha.\nDerfor er det også vigtigt for ham at tage til genmæle over for nogle af de beskrivelser, der lægges frem i bogen. En af dem handler om en af Rami Ayshas gamle venner, som ender med at være en af kidnapperne.\nRami Aysha og Jeppe Nybroe rejste i februar 2014 ind i området Qalamoun i Libanon op mod grænsen til Syrien, fordi de ville lave en journalistisk historie om kidnapningsindustrien i området.\nDet var Rami Aysha, der stod for at sætte aftaler op med kilder. Han havde især én god kontakt i området, en af Ayshas gamle venner. Det er denne person – AO – som ender med at blive udpeget som en af kidnapperne af både Nybroe og Aysha.\nNavnet på AO er med i bogen. Da Journalisten ikke kan konfrontere ham med anklagerne, har vi erstattet navnet med AO her i artiklen, også i kildernes citater.\nJeppe Nybroe skriver i ”Kidnappet”, at han er skuffet over, at Rami Aysha skjuler for ham, at en af kidnapperne er Ayshas gamle ven. Det er med til, at Jeppe Nybroe mister tiltro til Rami Aysha.\n»Måske får jeg aldrig klarhed over, hvad der egentlig skete, og hvilken funktion det menneske, som jeg betragtede som min fortrolige, har haft. Han har holdt skjult for mig, at han kender hovedkidnapperen – og at han har gjort det i mange år. Han kender også hovedkidnapperens far, som alle de, jeg har talt med efterfølgende, siger, er en del af netværket bag,« har Jeppe Nybroe uddybet over for BT.\nRami Aysha understreger over for Journalisten, at han forsøger at orientere Jeppe Nybroe så snart det går op for ham, at en af kidnapperne er Ayshas gamle ven. I starten var kidnapperne maskerede.\n»Jeg har ikke holdt noget hemmeligt. Jeg anede ikke, at det var ham. På et tidspunkt trækker kidnapperne mig til side, og her opdager jeg, at det er ham. Så snart jeg får chancen, skriver jeg hans navn til Jeppe og beder ham huske det navn. Da vi er sat fri, og jeg bliver afhørt af efterretningstjenesten, er det det første, jeg siger: Det var ham, der gjorde det,« fortæller Rami Aysha.\nDen del af forløbet stemmer overens med, hvad Jeppe Nybroe skriver i bogen: At Rami Aysha på et tidspunkt skrev AO’s navn på et stykke papir, bad Nybroe huske det og så overstregede det. Men Jeppe Nybroe skriver i bogen, at han aldrig får at vide hvorfor.\n”Og på intet tidspunkt har Rami fortalt mig, at AO, manden der piskede mig, og som var en af hovedkidnapperne, også er en af Ramis gamle venner gennem flere år,” understreger Jeppe Nybroe over for Journalisten.\nFixer eller kilde\nNybroe kritiserer også, at der var løfter om penge imellem Rami Aysha og AO – inden Aysha og Nybroe rejste ind i området – uden at Jeppe Nybroe eller deres fælles arbejdsgiver vidste det. I bogen skriver Jeppe Nybroe:\n”Rami har selv fortalt mig, da han i april 2014 besøgte mig i København, at han forud for vores kidnapning reelt indgik en handel med AO forud for interviewet; dér, hvor AO tilsyneladende lovede Rami, at vi trygt kunne komme til Arsal og her møde nogle af de folk, der stod bag kidnapninger af blandt andre journalister og nødhjælpsarbejdere i Syrien. De havde, ifølge Rami, aftalt, at AO kunne få en procentdel af Ramis honorar for historien ”Meet the kidnappers” – hvis AO kunne skaffe de rigtige interviewkontakter til Rami,” skriver Nybroe og fortsætter:\n”Rami har altså uden for enhver tvivl viftet sin gode bekendte og kilde om næsen med penge. Og han har gjort det uden at fortælle mig – eller vores arbejdsgiver, det internationale freelancebureau Transterra Media – noget som helst; måske fordi han vidste, at ingen af os ville acceptere en sådan handel, at betale en kilde.”\nMen også her ønsker Rami Aysha at tage til genmæle. Han siger, at aftalen med AO var, at han skulle være professionel fixer for de to.\n»Jeg var journalisten, Jeppe var fotografen, og så havde jeg hyret AO som vores fixer. Han skulle sørge for at skabe kontakt til kilderne, og det betaler man en fixer for. Men han forrådte os,« siger Rami Aysha i dag.\nHan peger på, at det er normal kutyme at betale sin fixer.\nMen Jeppe Nybroe afviser den udlægning af forløbet.\n”AO er aldrig blevet præsenteret af Rami for mig som vores ”fixer” – jeg har aldrig hørt navnet AO, før jeg sidder i fangehullet. Jeg fik alene at vide, at vi skulle mødes med nogle mænd, kilder, der ville give interview omkring kidnapninger, bl.a. specifikt kidnapningen af to svenske kolleger. Så nej, det er på ingen måde, aldrig nogensinde kutyme endsige acceptabelt at betale penge til en kilde,” skriver Jeppe Nybroe til Journalisten.\nIslamister eller banditter\nRami Aysha undrer sig også over, at Jeppe Nybroe beskriver i bogen, at kidnapperne er islamister, ikke mindst i bogens undertitel ”I islamisternes fangehul”.\n»De er ikke islamister, det er bare gemene banditter,« mener Rami Aysha.\nJeppe Nybroe beskriver i bogen, hvordan kidnapperne hylder Islamisk Stats leder Abu Bakr al-Baghdadi og omtaler ham ”hver eneste dag”.\n”Både han (AO, red.) og de øvrige kidnappere taler ofte om deres store leder: Abu Bakr al-Baghdadi, kalif og øverste leder af den bevægelse, der på det tidspunkt har to skiftende navne, ISIL og ISIS (Islamic State of Iraq and Levant og Islamic State of Greater Iraq and Greater Syria), som igen oprindeligt er dannet af folk fra andre islamistiske grupper i området.”\nOg et andet sted i bogen:\n”ISIL (nu Islamisk Stat) var ifølge flere kilder så direkte involveret i min kidnapning, at da mine kidnappere truede med at flytte mig til det nordlige Syrien, så betød truslen konkret at flytte mig til Aleppo og en fangekælder under byens hospital kontrolleret af ISIL og håndlangere fra al-Nusra Front.”\nOgså Danmarks ambassadør i Libanon Rolf Holmboe – som er Jeppe Nybroes ven – bekræfter i bogen, at netværket bag kidnapningen allerede dengang ”er lig med Islamisk Stat”.\nI bogen udtaler Rolf Holmboe:\n”Sidenhen, ikke mindst med de følgende kidnapninger og halshugninger, står det klart, at dine kidnappere – de samme, som kidnapper nu – allerede dengang under din kidnapning var i tæt alliance med ISIL. I dag er det åbenlyst, at hele netværket bag din kidnapning er lig med Islamisk Stat.”\nJournalisten har forsøgt at få et interview med Rolf Holmboe, men Udenrigsministeriet oplyser, at han er på ferie.\nRami Aysha afviser, at der kan være tale om islamister.\n»Hvis de havde været fra Islamisk Stat, så ville vi være blevet iført orange fangedragter og dræbt. Hvis det var islamister, ville de ikke ryge cigaretter, de ville bede ofte – det så jeg dem ikke gøre – og de ville læse Koranen. Og først og fremmest: De ville behandle os meget værre. Det var bare banditter på pengejagt. De så os som en guldmine.«\nRami Aysha henviser til de samtaler, han havde med kidnapperne. Her omtalte de ifølge Rami Aysha konsekvent Islamisk Stat som ”Daesh”. Det er en forkortelse, der ofte bruges nedladende om bevægelsen. Ifølge blandt andre det amerikanske netmedie Slate har IS førhen straffet folk med piskeslag for at bruge ordet.\n»De sagde alle sammen Daesh. Det gør du ikke, hvis du er islamist. Det er et negativt ord,« siger Rami Aysha.\nI en diskussion, som Rami Aysha genfortæller over for Journalisten, talte han med kidnapperne om Islamisk Stat. Ifølge Aysha anede de ikke, hvad ISIS – der som nævnt ovenfor var en brugt betegnelse for bevægelsen dengang – var.\nNybroe fastholder: Islamister\nDa de to gidsler netop var blevet løsladt i foråret 2014, blev de begge interviewet af blandt andre TV 2. I interviewet, som er bragt den 17. marts, siger Rami Aysha ifølge speaken, at kidnapperne er kriminelle, der kun har et formål: Penge. Men han siger også, at kriminelle bander som den, der fangede ham og Jeppe Nybroe, er under beskyttelse fra forskellige syriske oprørsstyrker. Han nævner selv i klippet Al-Nusra Front, som er en islamistisk organisation med bånd til Al-Qaeda.\nRami Aysha mener i dag ikke, der er modstrid mellem den forklaring, han gav umiddelbart efter frigivelsen, og det han siger nu.\nHan siger, at bander som den, der kidnappede ham og Jeppe Nybroe, kan være under beskyttelse af menige oprørere, som også kæmper for eksempelvis Al-Nusra Front.\n»Måske er de under beskyttelse fra nogen i Al-Nusra, men de er ikke under ledelsens beskyttelse,« siger han.\nJeppe Nybroe fastholder, at der var tale om islamister. Han er ikke enig i, at kidnapperne ikke bad jævnligt.\n”Flere af mændene bad jævnligt, blandt andre den angiveligt saudiske ”Big Sheik” og den unge syrer, vores nattevagt, bad hver aften. Mændene afspillede dagligt jihad-sange, hyldede Abu-Bakr al-Baghdadi og omtalte ham som deres ”far”, kaliffen, deres store leder,” skriver Jeppe Nybroe.\n”Både de professionelle gidselforhandlere og en række myndigheder – heriblandt forskellige efterretningstjenester – har også oplyst over for mig, at de ikke tvivler på, at mændene var islamister. Det samme spurgte jeg direkte Rami om under et møde i Beirut i september 2014, hvor Rami sagde utvetydigt: Ja, de er nu alle del af eller allieret med enten Islamisk Stat eller al-Nusra Front.”\nHer til morgen onsdag har Journalisten skriftligt spurgt Rami Aysha, om han sagde til Jeppe Nybroe, at kidnapperne er islamister. Det afviser han.\n”Han spurgte mig, hvem er disse mennesker og hvor er de i dag? Jeg svarede: ”Jeg tror, de stadig er i Qalamoun, men alting er forandret der, og området er nu under islamisters kontrol”.”\nRami Aysha blander sig også i debatten om bogens forsidefoto. Det er et såkaldt proof-of-life-foto, som kidnapperne sendte til Jeppe Nybroes familie i Danmark. DR-journalisten Adam Holm har i en anmeldelse i Weekendavisen skrevet, at han mener, billedet ser utroværdigt ud, blandt andet fordi Jeppe Nybroe er solbrændt trods tiden i fangehullet.\nFotograf Jan Grarup har også kritiseret billedet i ”Kulturen på News”. Jeppe Nybroe har i en pressemeddelelse afvist kritikken.\nMen Rami Ayshas kritik handler ikke om, hvordan billedet ser ud, men om hvordan det bliver til.\nI bogen beskriver Jeppe Nybroe, at forhandlerne i Danmark beder om et tegn på, at han er i live. Derpå beslutter kidnapperne, at der skal tages et såkaldt proof of life-foto.\n”Kidnapperne beder mig gå ud til et toilet, hvor der er noget iskoldt vand fra en brønd. Jeg skal vaske ansigt og hår, og jeg får udleveret sådan en tre-i-en negleklipper og skal soignere mig og se ud som om, jeg har det godt,” har Jeppe Nybroe uddybet til Berlingske mandag.\nMen ifølge Rami Aysha var det Jeppe Nybroe selv, der tog initiativ til fotoet. Det var ifølge Rami Aysha også Nybroe selv, der ønskede at vaske sig inden.\n»Jeppe foreslog, at de kunne tage sådan et foto af ham og sende hjem. Det syntes kidnapperne var en god ide. De beordrede ham ikke ud og vaske sig. Vi kunne på det tidspunkt bade frit, når vi ville. Vi sagde det til dem, og så kogte de vand og gjorde klar til os,« siger Rami Aysha.\nHan siger også, at det var Jeppe Nybroe, der bød ind med, hvor i rummet, det ville være bedst at tage billedet.\n»Han bad mig sige til kidnapperne, at det ville være bedst at tage det i hjørnet af rummet, så det gjorde jeg,« siger Rami Aysha.\nJeppe Nybroe afviser over for Journalisten, at han tog initiativ til billedet.\n”Min familie bad gennem de professionelle forhandlere om et proof of life-foto – så nej, det var bestemt ikke på mit initiativ. Det er også forkert, at jeg selv skulle have krævet et bad, ligesom det er forkert, at jeg selv skulle have foreslået, hvordan kidnapperne tog billedet,” skriver han og fortsætter:\n”Kendsgerningen er derimod, at det var Rami, der var i tæt dialog med kidnapperne om, hvordan billedet skulle tages. Ud over diskussion, som jeg forstod det, om hvorvidt fotoet skulle involvere knive eller våben rettet mod mig, blev det også diskuteret, om jeg skulle fotograferes på toiletrummets gulv, kidnappernes valg blev en krog i fangehullet.”\nJeppe Nybroe tilføjer over for Journalisten, at situation omkring proof of life-fotoet vil blive beskrevet med flere detaljer i et nyt afsnit i bogen, der vil komme med i 2. oplag, som er på vej i trykken.\nTæt forhold til kidnapperne?\nImens dagene går, får Rami Aysha ifølge Jeppe Nybroes beskrivelse i bogen et tættere forhold til kidnapperne. Rami Aysha har adgang til medicin og cigaretter fra første dag og begynder at småsnakke med dem på arabisk.\n”Da han den næste tid bad AO om flere ting til at forsøde livet med og pronto fik dem, blev jeg mystificeret og stadig mere urolig og utryg,” skriver Jeppe Nybroe i bogen.\nSenere i forløbet begynder han at undre sig over, at Rami Aysha ikke fortæller alt videre, som han taler med kidnapperne om.\n”Det er desuden mere og mere åbenlyst for mig, at Rami ikke refererer alt, hvad han og AO og de saudiske sheiker taler om, og at vi derfor ikke nødvendigvis holder sammen som makkere. Jeg fornemmer, at Rami er i færd med at køre sit eget spil, og at han måske på en eller anden vis er ved at forlade mig, og tanken gør mig ude af mig selv af angst.”\nMen igen afviser Rami Aysha den udlægning, Jeppe Nybroe har i bogen. Han mener ikke, at han har mystiske eller hemmelige samtaler med kidnapperne.\n»De trak mig til side, fordi jeg var den eneste, der talte arabisk. Så ville de spørge mig om ting og sager: ”Er han rig?” spurgte de i starten. ”Nej, han er ludfattig,” svarede jeg. ”Vi er de to fattigste freelancere i verden, I har ramt helt galt.” Jeg gik tilbage til Jeppe hver gang og fortalte ham, hvad vi havde talt om.«\nBekræfter dele af bogen\nRami Aysha bekræfter også en række passager fra bogen. Hans beskrivelse af det hus, de to gidsler er holdt fanget i, stemmer helt overens med Jeppe Nybroes beskrivelse.\nDe to beskriver også en episode enslydende, hvor de bliver uenige om, hvorvidt de skal flygte eller ej. Rami Aysha mener, at de bør forsøge at tage flugten. Omvendt mener Jeppe Nybroe, at de bør stole på forhandlerne.\n»Jeg blev ved med at sige, at vi var nødt til at flygte. Vi fandt ud af, at vi befandt os 5 kilometer fra centrum af byen, så vi kunne jo løbe derind på 20 minutter. Vi havde to gyldne chancer, men Jeppe ville forhandle. Til sidst sagde jeg til ham, at jeg ikke kunne vente for evigt. Hvis han ikke ville flygte med mig, så var det op til ham,« siger Rami Aysha.\nDet stemmer overens med Jeppe Nybroes beskrivelse i bogen.\n”Det blev stadig mere klart for mig, at vi ikke nødvendigvis var i samme båd. Hvis Rami fik en mulighed for at slippe ud af fangehullet, så ville han gribe den – også hvis det betød at lade mig tilbage,” skriver Nybroe.\nRami Aysha bekræfter også en anden episode i bogen. Her beskriver Jeppe Nybroe, at Rami Aysha præsenterer ham for en aftale, han har indgået med kidnapperne i slutningen af tilfangetagelsen. Rami Aysha kan komme på en slags ”orlov” inde i byen Arsal.\n”To dage før aftalen helst skulle falde på plads, afslører Rami så pludselig en chokerende plan: Han har lavet sin egen lille private deal med AO. De har aftalt, at Rami kan få tre timers ”orlov” fra vores kidnapning: forlade fangehullet, blive kørt tilbage til Arsal, hvor vi blev taget til fange, og i et hemmeligt hus få besøg af sin mor, sin bror og sin russiske kæreste, som han hele vejen igennem har kunnet tale med over Skype, som han vil,” skriver Jeppe Nybroe i bogen og fortsætter:\n”Jeg skal presse planen ud af Rami, som fortæller mig om detaljerne. Jeg tror aldrig i mit liv, jeg har hørt noget så vanvittigt – tre timers orlov fra en kidnapning?”\nRami Aysha bekræfter, at han forsøgte at indgå en handel for at få ”orlov”. Men Aysha understreger, at pointen hele tiden var at skabe en situation, hvor han kunne flygte.\n»Jeg ville endda bringe min familie i fare for at slippe væk. Planen var at tage hen og møde min familie, og når de så slap mig ud af fangenskab, ville jeg forsøge at flygte,« siger han.\nHvad så med Jeppe?\n»Jeg ville komme tilbage og redde ham. Jeg kunne aldrig finde på at efterlade en ven i stikken.«\nStatus er, at de to husker og vurderer en række situationer, som er beskrevet i bogen, vidt forskelligt.\nJeppe Nybroe skriver i sit svar til Journalisten:\n”Det overrasker mig ikke, at Rami og jeg har oplevet vores kidnapning noget forskelligt – sikkert af mange grunde; én af dem at Rami ikke var kidnappet, en anden at vi blev behandlet forskelligt, en tredje måske at det efter frigivelsen har vist sig, at Rami gennem flere år har haft et venskabeligt forhold til en af hovedkidnapperne, AO, samme mand som piskede mig.”\nNybroe understreger samtidig, at han fastholder, hvad der står i bogen – og hvad denne artikel startede med: Han har ikke set håndfaste beviser og vælger derfor at tro, at Rami Aysha ikke var medskyldig i kidnapningen.\n”Jeg må stole på, at Rami er uskyldig – selv om andre, heriblandt libanesiske myndigheder, hævder at have beviser for det modsatte,” skriver Jeppe Nybroe.\nOmvendt føler Rami Aysha sig altså under mistanke. Derfor understreger han flere gange over for Journalisten, at han er klar til at rejse til Danmark og lade sig forhøre, hvis det på nogen måde kan rense ham for mistanke.\n»Jeg er klar på at forklare alt. Hvis de sender mig en billet, så kan jeg stå foran politi eller efterretningstjeneste inden for 24 timer,« siger han.\nDen ene af denne artikels skribenter, Andreas Marckmann Andreassen, har tidligere brugt Rami Aysha som fixer på et studieprojekt i Libanon i 2009. Der var ikke penge imellem dem.


RTE-Modellen© | UDDANNELSE | DINKONSULENT.NU\nHos DINKONSULENT.NU kan du blive uddannet og certificeret i brugen af RTE-Modellen©.\nDette gør, at du efterfølgende kan undervise andre i at anvende modellen, eller være den der strategisk arbejder videre med modellen internt i din virksomhed.\nRTE-Modellen© er en model der understøtter strukturet & systematisk arbejde med forandring og udvikling. Den er afprøvet hos flere personer og virksomheder, der gennem tiden har anvendt DINKONSULENT.NU som sparringspartner til fokus på kerneværdier, omsætningsvækst, forandringsledelse og salgsassistance mm.\nModellen er kort, hvilket gør det muligt, at fastholde fokusset på den udvikling, som du eller I gennemgår. Helt grundlæggende arbejder den systematisk efter de følgende tre principper, Reflektere, Transformere og Evaluere, heraf navnet RTE-Modellen©. De tre principper understøtter struktureret og systematisk arbejde, med udvikling og forandring. Ved at holde varigt fokus på dette, bevæger den enkelte eller teamet sig simpelt igennem den forandring og udvikling de står overfor.\nSådan foregår uddannelsen:\nNår du tager en uddannelsen i RTE-Modellen© anvender vi en eller flere konkrete cases, og giver dig indsigt i hvordan du via RTE-Modellen© arbejder dig igennem dem. Det sker ud fra de tre principper, Reflektere, Transformere, Evaluere.\nEfterfølgende vil du selv blive stillet en case, hvor du på egen hånd, gennem de tre principper, arbejder dig igennem og dermed opnår højere forståelse for modellen i både praksis og teori. Vi tror på at uddannelsens struktur skaber de bedste forudsætninger for din endelige forståelse af modellen, og dermed de bedste forudsætninger for brugen af modellen i dit videre virke.\nNår du er blevet uddannet og certificeret, vil du være i stand til at anvende RTE-Modellen© konkret i dit videre virke. Modellen er kort og yderst simpel, men skaber hurtig målbar effekt.\nTil uddannelsen skal du afsætte en halv dag, enten kl.09.00-12.00 eller 13.00-16.00. Tid og sted aftales nærmere.\nHvis overstående har vækket din interesse, kan du kontakte os via knappen nedenfor.\nEr RTE-Modellen© ikke den rigtige uddannelse for dig, så tilbyder vi også uddannelse i 3R-Modellen©. Den kan du finde meget mere om her.


ABC Demens for læger - gratis e-learning - Nationalt Videnscenter for Demens\nForside/ Uddannelse / ABC Demens - gratis e-learning / ABC Demens for læger\nABC Demens for læger - gratis e-learning\nABC Demens for læger er gratis e-learning for læger under uddannelse inden for specialerne geriatri, neurologi, psykiatri og almen medicin.\nStart ABC Demens for læger\nObs: Brug en computer med flash og pop-op vinduer.\nVirker ikke på mobil/tablets.\nABC Demens for læger er bygget op om konkrete patient-cases og berører både udredning, behandling og opfølgning. De enkelte cases præsenteres via film, øvelser, fotos, tekst og faglige illustrationer.\nABC Demens for læger tager ca. 2 timer at gennemgå.\nEr du allerede oprettet, så udfyld kun felterne brugernavn og adgangskode.\nHerefter kan du tage de enkelte moduler i dig eget tempo – ABC Demens husker automatisk, hvor langt du er kommet fra gang til gang. ABC Demens for læger kan afsluttes med en test, hvorefter det er muligt at downloade et kursusbevis.\nLæs: Hvad siger kursisterne om ABC Demens for læger?\nABC Demens for læger tilhører ophavsretligt Nationalt Videnscenter for Demens og må ikke kopieres. ABC Demens for læger må ikke bruges til kommerciel brug uden skriftlig tilladelse fra Nationalt Videnscenter for Demens.\nHar du spørgsmål, ris og ros til ABC Demens for læger, så kontakt projektleder og uddannelseskonsulent Elsebeth Refsgaard eller skriv til vide@regionh.dk.\nFå hjælp til ABC Demens, herunder tekniske krav til din computer\nTlf.: +45 35 45 53 10 / +45 35 45 69 22


Anklager i ulvesag går efter fængselsstraf: - Det er en alvorlig overtrædelse | TV MIDTVEST\nAnklager i ulvesag går efter fængselsstraf: - Det er en alvorlig overtrædelse\nSagen om en skudt ulv skal nu for retten. En mand risikerer at komme i fængsel.\nSpecialanklager ved Midt- og Vestjyllands Politi Ulrik Panduro.\n28. aug 2018, kl. 11:35\nVideoen af et ulvedrab er efterhånden gået hele landet rundt, og nu skal sagen for retten.\nquoteDer er en meget streng beskyttelse af det her dyr i Europa\nUlrik Panduro, specialanklager, Anklagemyndigheden ved Midt- og Vestjyllands Politi\nEn 66-årig mand er tiltalt for at skyde en ulv nær Ulfborg den 16. april. Manden er fra lokalområdet og tiltalt for at skyde ulven fra sin bil.\nAnklagemyndigheden går efter en fængselsstraf.\n- Det man skal tænke på, det er, at den her sag den indeholder to overtrædelser. Del en overtrædelse af jagtloven, som i sig selv vil give en bødestraf, men der er også en overtrædelse af artsfredningsbekendtgørelsen, fordi der er skudt et fredet dyr. Det er en alvorlig overtrædelse, forklarer specialanklager Ulrik Panduro og tilføjer:\n- Der er en meget streng beskyttelse af det her dyr i Europa, og det er den første sag af sin slags, og derfor har vi valgt at rejse tiltalen som en domsmandssag, så der er mulighed for at udmåle en fængselsstraf.\nDen 66-åriges forsvarer, Jan Schneider, forklarer i en pressemeddelelse, at hans klient erkender at have affyret skud, men at han nægter sig skyldig i den rejste tiltale.\n- Jeg kan oplyse, at min klient under hovedforhandlingen vil vedstå at have affyret det skud, sagen handler om. Det ændrer ikke ved, at han nægter sig skyldig i den rejste tiltale.\n- Det er vigtigt, at retten bliver præsenteret for min klients forklaring uden en længerevarende offentlig debat om skyldsspørgsmålet forud for hovedforhandlingen. Derfor kommer der ikke nogen yderligere uddybning på dette tidspunkt, siger Jan Schneider.\nUlrik Panduro mener dog, at de har stærke beviser mod den 66-årige.\n- Der kan være mange argumenter for, hvorfor han mener, at han er uskyldig i tiltalen. Jeg er spændt på, hvilke argumenter, det må være. Vi har alle sammen set en video af, at han sidder i bilen med riflen og skyder ulven, så jeg føler, jeg har et rigtigt stærkt bevis i sagen.\nDet er første gang siden starten 1800-tallet, at en ulv er blevet skudt i Danmark. Derfor har anklagemyndigheden ikke nogle tidligere straffe at gå efter.\n- Det er klart, at det her er en principiel sag. Det er den første sag, vi skal behandle nedskydning af en ulv i Danmark, så den vil selvfølgelig danne præcedens for de domme, der må komme efterfølgende, siger Ulrik Panduro.\nHan vil ikke på nuværende tidspunkt udtale sig om, hvor lang en fængselsstraf, som anklagemyndigheden har tænkt sig at gå efter. Samtidigt ønsker han ikke at tage stilling til det politiske og de mange følelser der har været involveret i sagen.\nquoteHvad folk mener og føler, det har intet med den her sag at gøre. Det her er en konkret overtrædelse af lovgivningen\n- Det er sådan, at i den her sag skal man holde det her helt adskilt. På den ene side så er der hele spørgsmålet om ulven i Danmark og alle de her politiske ting. Det fokuserer jeg ikke på. Det, jeg fokuserer på, er, hvad lovgivningen siger. Så hvad folk mener og føler, det har intet med den her sag at gøre. Det her er en konkret overtrædelse af lovgivningen, slår han fast.\nSagen kommer til at køre som en domsmandssag ved retten i Herning den 28. september 2018.


Det hænger ikke sammen | Enhedslisten Silkeborg Det hænger ikke sammen – Enhedslisten Silkeborg\nForside › Lokalpolitik › Arbejdsmarkedsudvalget › Det hænger ikke sammen\nArbejdsvilkårene for kommunens skraldemænd er blevet voldsomt forringet\n”Det er centralt, at Silkeborg Forsyning arbejder aktivt og målrettet for at udbygge selskabets image som en attraktiv arbejdsplads, hvor medarbejderne sikres tryghed og udvikling gennem fokus på sikkerhed, arbejdsmiljø, viden, kompetence og efteruddannelse. En arbejdsplads som både tiltrækker og fastholder kompetent og professionel arbejdskraft, således at selskabet med sit arbejdsudbud også er med til at tiltrække nye borgere til kommunen.”\nSådan står der i Silkeborg Kommunes ejerstrategi for Silkeborg Forsyning.\nSilkeborg Forsyning er et 100% kommunalt ejet aktieselskab, som bl.a. er ansvarlig for dagrenovation. Der sidder fire byrådsmedlemmer i bestyrelsen.\nDet kan måske ikke undre, at arbejdsgiveren ikke kan se noget problem i, at skraldemændene nu skal tømme over 1200 spande om ugen pr. mand mod tidligere 850.\nDet kan måske undre lidt mere, at Silkeborg Forsynings affaldschef har tiltro til vognmanden og heller ikke synes, at det er et problem.\nMen at de byrådspolitikere, som sidder i Silkeborg Forsynings bestyrelse, kan få ovenstående fine ”ejerstrategi” til at harmonere med de vilkår, som skraldemændene bliver budt i dag, undrer mig til gengæld meget.\nHver fjerde af de gamle skraldemænd har sagt nej tak til at arbejde for Meldgaard på trods af mange års erfaring (eller måske netop derfor?).\n”Jeg vil hellere se tilbage på 36 gode år som skraldemand i stedet for at slutte af med at være træt af mit arbejde, fordi jeg har slidt mig ned,” siger en af dem til Avisen.\n50% flere skraldespande pr. mand! Og Meldgaard har oven i købet indsat biler med høj udstigning i stedet for dem, som kørte for Renonord.\nHen over hovedet på skraldemændene er ruterne blevet lagt om, så der hverken er hoved eller hale i noget.\nDet hænger ganske enkelt ikke sammen med de fine ord.\nSamtidig har Meldgaard indsat skraldebiler med EURO4-motorer, som har en meget større udledning af CO2 end de EURO5-motorer, som ellers har kørt i Silkeborg. De er ikke udstyret med partikelfilter og må eksempelvis ikke køre i København, Århus og andre store byer.\nI ejerstrategien står der: ”Kommunen ønsker en aktiv indsats i forhold til klimatilpasning. Selskabet skal derfor sikre, at der på alle relevante områder arbejdes med energireducerende og bæredygtige tiltag”.\nDa byrådet i december skulle godkende Silkeborg Forsynings takster, stemte Enhedslisten som de eneste imod, fordi vi ikke havde tillid til det udbud, der havde fundet sted på dagrenovationen.\nDet var klogt!\n‹ Hån i ytringsfrihedens navn\nRegeringen trækker forslag om forringelse af retssikkerhed ›\nSankthans i Lunden 09/06/16\nsif dagpenge arbejdstilsynet skattely Christian Juhl udlicitering arbejdsmiljø palæstina nordskovvej budget 2017 lene fruelund jørgen madsen skolestruktur 1. maj p-kælder serviceloven solidaritet udviklingsbistand israel natur stadion nedskæringer lokalplan børn kontanthjælp kommune eu jakob sølvhøj omprioriteringsbidrag budget dækningsafgift torvet folketingsvalg træffetid atomvåben besparelser folkeafstemning flygtninge kampfly handicap velfærd ø silkeborg bæredygtighed kommuneplan privatisering


Riffelrem og Geværrem | Køb Rem til dit Jagtgevær Online Her\nForside / Shop / Jagtudstyr / Til gevær / Riffelrem og geværrem\nGår du meget på jagt, så er det nødvendigt med praktisk udstyr, der gør tingene lidt nemmere. En geværrem er f.eks. uundværlig, da den gør det meget nemmere for dig, når dit gevær skal transporteres frem og tilbage. Med geværet over skulderen har du dine hænder frie, som du kan bruge til andre ting.\nHer hos Våbenshoppen kan du få mange forskellige geværremme og riffelremme. Du kan f.eks. få en rem af læder, eller du kan få et rem af neopren. De findes også i forskellige farver og størrelser, så det er nemt for dig at finde den riffelrem, der passer til dig og dine ønsker.\nGeværrem læder 40 mm brun\nRiffelrem læder 40 mm brun\nStrasser læder riffelrem\nBlaser læderrem “Monza”\n1,080.00 DKK Tilføj til kurv\nNeopren geværrem med fingerhul\n499.00 DKK 250.00 DKK Vælg variant\nNeopren geværrem til 2 patroner\n449.00 DKK 200.00 DKK Vælg variant\nRiffelrem Butler Creek i neopren\n349.00 DKK Vælg variant\nBlaser geværrem neopren\n875.00 DKK Vælg variant\nMauser riffelrem “De luxe”\nMauser riffelrem “Extreme”\nBlaser geværrem brun læder\nTransporter nemt dit gevær med en geværrem\nPå en jagttur kan du nemt komme til at gå lange distancer. Det bliver besværligt, hvis du skal gå med dit gevær i hånden hele tiden. Derfor er det smart og praktisk med et rem. En geværrem sætter du på geværet og så kan du ellers tage geværet over skulderen, som var det en taske. Det er rigtig praktisk, da du så kan bruge hænderne til noget andet. Du kan få remme, der passer til både riffel og jagtgevær. Så uanset hvilket våben, du har, så er der en rem til dig.\nKøb riffelrem og jagtudstyr her\nDu er kommet til det helt rette sted, hvis du er på udkig efter en geværrem eller riffelrem. Vi har et bredt udvalg af remme i forskellige materialer. Priserne på de forskellige remme varierer også. Så uanset hvad dit budget er, så har du mulighed for at købe en riffelrem her hos os. Nogle af remmene har endda små lommer eller praktiske huller, hvor du kan stikke en finder igennem. Find den rem til dit gevær eller riffel, der passer til dine behov og optimer din jagtoplevelse.


Tag lederfrakken på - et værktøjshæfte fra BAR SoSu | FOA\nTag lederfrakken på - er det første af BAR SoSu’s 4 værktøjshæfter, der hjælper dig til at finde vej til trivsel og arbejdsglæde i lederrollen.\nI dette første værktøjshæfte, Tag lederfrakken på, er lederes rolle i fokus, og den røde tråd er, hvilke udfordringer du har som leder i den offentlige sektor og hvilke krav det stiller til din rolle som leder. Som leder skal du være rollemodel, igangsætter og vejviser for dine medarbejdere. Hæftet hjælper dig til at udfylde lederjobbet på godt og ondt og til at finde din personlige lederrolle.\nLederens egen trivsel er også vigtig\nDe fleste ledere er opmærksomme på, om deres medarbejdere trives. De ved, der er en klar sammenhæng mellem psykisk arbejdsmiljø og trivsel, relationer og engagement. Langt færre ledere er imidlertid lige så opmærksomme på, hvor vigtig deres egen trivsel og arbejdsglæde er – ikke bare for dem selv men for hele arbejdspladsen.\nI dag stilles der i højere grad krav til den personlige forvaltning af lederrollen. Arbejdspladser og organisationer er blevet mere ustyrlige. Lederrollen er i højere grad givet fri til, at du kan udfylde dit eget lederskab. Du skal selv prøve dig frem. I dag må du tage lederfrakken på og prøve, om du selv kan få den til at passe.\nUndersøgelser af det psykiske arbejdsmiljø viser, at netop rolleuklarhed tit hænger sammen med uklare lederforventninger. Det kan være med til at give stress. Derfor skal du også finde en balance mellem, hvad du selv vil med lederjobbet, og hvad din ledelse forventer af dig.\nDette er bare et uddrag af de problematikker og udfordringer omkring din rolle som leder, som der gives værktøjer til i hæftet.


folketidende.dk - Lolland og Falster samlet et sted - Forside - 112 - 100 meter høj skorsten vælter ned i havnen i Aarhus\nEn skorsten er sent onsdag væltet ned i havnebassin 3 på Aarhus Havn. Der er tale om en cirka 100 meter høj stålskorsten. Ingen kom til skade.\n22. oktober 2020 kl. 01:03 Af Ritzau\nEn cirka 100 meter høj stålskorsten er sent onsdag væltet på Aarhus Havn, hvor den ligger både på vejen og i havnebassinet.\nIngen personer kom til skade, da skorstenen, som var monteret oven på en bygning, styrtede ned efter klokken 23 onsdag aften.\nEfterfølgende har politiet afspærret havnekajen ved Danziggade og Vilnagade, der ligger ud til bassin 3 nær Kødbyen. Det er i den ældre del af havnen, hvor der udelukkende er industri, har politiet fortalt.\nSkorstenen tilhører Himmerlands Grovvarer. Det bekræfter Lars Jørgensen, der er ekspeditionsmedarbejder i virksomhedens afdeling i Aarhus.\n- Det er vores, ja.\nHan oplyser, at skorstenen bliver brugt i forbindelse med afsugning og køling i forbindelse med foderproduktionen i virksomheden.\n- Skorstenen har intet med røg at gøre. Der kommer varm luft op af den, fordi vores foder er varmet enormt højt op, og det skal køles ned, siger Lars Jørgensen.\nAfdelingen i Aarhus producerer ifølge ham 200.000 ton foder til heste, grise og kvæg om året.\nHimmerlands Grovvarer er torsdag ved at undersøge, om den styrtede skorsten får betydning for produktionen, eller om man forsvarligt kan køle foderet på anden vis.\nØstjyllands Politi vil torsdag formiddag ikke sige noget om, hvordan den høje skorsten kunne falde ned. Det skal tekniske undersøgelser på stedet være med til at fastslå.\nNatten til torsdag oplyste vagtchef Per Bennekov, at et af de store spændebånd, som skorstenen sad fast med, kan have spillet en rolle.\n- Meget tyder på, at det er sådan et, der er bristet, sagde han.\nHan understregede i samme ombæring, at den endelige årsag ikke var slået fast.\nDa skorstenen er både stor og tung, forventer politiet, at bjærgningen vil tage længere tid.\nSpøgelsesbilist på Herningmotorvejen udløser dødelig ulykke\nVenner til dræbt på Bornholm: Sagen handler ikke om racisme\n32-årig undgår udvisning for brandbomber mod Christiansborg\nTo kvinder er sigtet for at drive bordeller i Jylland\nPolitiet jagtede tyve med 200 kilometer i timen\nMand er død efter brand på Langeland\nBrødre får 14 års fængsel for brutalt drab i Nordskoven\nNovo Nordisk dømmes for at krænke konkurrent igen\nVille fælde træ med ild\nPoliti efterlyser blotter-vidne\nNægtede at bruge mundbind\nMand skulle ifølge anmeldelse have blottet sig for nogle børn mandag aften, men politiet mangler at tale med vigtigt vidne.\nMand sigtet efter episode i weekenden.\nTo mænd er dræbt i en færdselsulykke forårsaget af en spøgelsesbilist tirsdag aften nær Aarhus, siger politi.\nBlack Lives Matter demonstrerede tirsdag i Rønne efter drabssag. Venner havde arrangeret moddemonstration.\nEn 32-årig mand var både dansk, rumænsk og jordansk statsborger uden at vide det.\nEn længere politiefterforskning har ført til sigtelse af to kvinder for at tjene store penge på rufferi.\nEfter et indbrud i Randers måtte politiet holde trit med tyvene i rasende fart hele vejen til Aarhus.\nBrandfolk fandt mand på 53 år i brændende hus i Tranekær.\nPhillip Johansen blev i skov udsat for en smertefuld mishandling, da hans venner ville give ham "lærestreg".\nBlev så utilfreds over påtale om manglede mundbind, at der blev sparket til hylder med varer.\nBrand på varmeværk\nDer udbrød tidligt mandag morgen brand på et varmeværk på Lolland.\nTiltalt for hashdyrkning\nTre mænd skal i næste uge for retten tiltalt for blandt andet at have dyrket en større mængde cannabis ved Døllefjelde.\nSø- og Handelsretten har afsagt dom i en strid mellem det franske selskab Sanofi og Novo Nordisk.\nNovo Nordisk dømmes for at krænke konkurrent\nAnklager på Bornholm vil straffe brødre med op til 16 år\nUdgangspunktet for drab er 12 års fængsel, men drabet i Nordskoven skal straffes hårdere, mener anklager.\nTo biler i sammenstød betød spærret landevej og kø.\nFor anden gang på et år er toiletbygning ved stranden blevet ødelagt.\nTilstod groft røveri mod Netto i Lollands Centret\nDømt for røveri, hvor de slap afsted med 46.000 kroner - Mønter alene vejede 6,5 kilo.\nSlog og truede sin kone\nSlap med 10 dages betinget fængsel.


11 år siden - af Stine Teglgaard, Foto: kino.dk\nSet-besøg på komedien ’Alle for én’\nMick, Rasmus og Jonatan... det lyder næsten som en opdatering af ’Folk og røvere i Kardemomme by’, men der er faktisk tale om den komisk begavede rolleliste i Rasmus Heides (Blå mænd) nye spillefilm Alle for én.\nIgen er løjerne skrevet af komikeren Mick Øgendahl, der sammen med Rasmus Bjerg og Jonatan Spang danner en trio af småkriminelle dog elskværdige eksistenser, der i filmen genforenes med barndomskammeraten Martin (Jon Lange fra 'Kollegiet'), der i stedet er blevet politimand.\nKino.dk fik i sidste uge lov at komme med til optagelserne for at opsnuse lidt stemning samt interviewe instruktøren, manuskriptforfatteren og hovedrolleindehaveren.\nMick Øgendahl og Rasmus Heide\nMick: Ideen kom efter jeg havde snakket med min gamle nabo, som er politimand. Han fortalte om sit arbejde, og jeg blev fascineret af den der (og nu skal jeg passe på, jeg ikke lyder højpandet) dualitet der opstår, når politiet nogle gange ender med at have et slags forhold til dem på den anden side af hegnet. Derfor kom filmen til at handle om politimanden Martin, der kontakter sine gamle småkriminelle venner og havner i en gråzone mellem rigtigt og forkert.\nEr det en dansk kup-film?\nMick: Vi kan jo ikke lave en kup-film på de amerikanske præmisser, så det er en kup-film tilført naivitet, hvilket, jeg mener, er meget dansk. Man kan sige det bliver en fordansket udgave af en amerikansk heist-film, hvor man blander den amerikanske smoothness med den naivitet og den underspillethed som vi har i Danmark.\nEr naivitet unikt i dansk humor?\nMick: Ja, det er den der ”de små banker de store"-mentalitet, som gør, at vi har en forkærlighed for at holde med the underdog fra starten af.\nSkåner du din egen karakter, nu hvor du er manuskriptforfatter?\nMick: Nej, tværtimod. Jeg er jo kommet til at give mig selv nogle scener, hvor jeg skal æde jaka bov i stride strømme… Og der er også noget med en kuglepen og en numse…\nBeskriv din karakter med tre ord.\nMick: Enfoldig, kværulant og elskværdig.\nRasmus Heide i gang med at instruere Jonatan Spang og Jon Lange\nEr det her en vaskeægte kup-film?\nRasmus: Det er en kup-film på flere måder. Der sker altid noget, når man har ambition om at lave noget i den retning i Danmark, for så store kup har vi jo ikke. Så vi har spillet på flere planer. Man kan jo også kuppe kærester, man kan kuppe venner. Så det er mere en film om loyalitet og venskab, en slags fordansket version, men den skulle gerne indeholde samme spænding og komik som de amerikanske forbilleder.\nHar du eksempler på amerikanske forbilleder?\nRasmus: Vi har taget inspirationen fra forskellige film, scener og ideer, som vi kan lide. Oceans Eleven har en fantastik visuel stil og dynamisk fortælleform, men den mangler den nærhed og varme, som man finder i Olsen Banden-filmene. Vi prøver så at kombinere det i en slags opdateret, moderne folkekomedie, som har både spænding og drama.\nKan filmen sammenlignes med ’Blå mænd’ og ’Julefrokosten’?\nRasmus: Julefrokosten var noget helt andet. Det var mit eget projekt, som skulle udforskes og som var meget mere gakket. ’Alle for én’ kommer til at ligge mere i forlængelse af Blå mænd, men vores ambition er at gøre komikken endnu strammere og tilføre mere spænding. Med ’Blå Mænd’ havde vi ikke en rød øre, men denne gang har vi forsøgt at hæve baren på alle parametre. Mick har virkelig brugt lang tid på at skrive, og vi har simpelthen endevendt alt. Og så har vi været heldig at få de fedeste og mest kompetente kreative kræfter med på projektet.\nBeskriv filmen med tre ord.\nRasmus: Underholdende, fuld blæs på og et godt grin!\nJon Lange (i blåt) sludrer med Rasmus Bjerg mellem optagelserne.\nHvordan er det at være en Mick Øgendahl-karakter?\nJon: Hvis jeg havde spillet andre af hans karakterer, ville det være sjovt at kunne sammenligne, men det har jeg desværre ikke. Man kan mærke, at Mick er en Mick Øgendahl-karakter. Han finder sig hjemme i dem alle sammen. Jeg synes, han skriver utroligt tilgængeligt for mig, karaktererne er nemme at sætte sig ind i, og min karakter er dejlig tredimensionel. Ellers kan komik blive lidt for nemt og slap stick-agtigt, men ham her har noget på spil og noget på hjerte.\nSå du er den alvorlige karakter?\nJon: Altså, Mick, Jonatan og Rasmus kommer til at kravle rundt og være rigtig rigtig sjove, mens jeg bliver ham, man så ser alting ud af øjnene på. Så jo, jeg er nok den alvorlige.\nDu spiller en politimand, men uden overskæg?\nJon: Haha, det er fordi de andre politimænd i filmen fik overskægget… Ej, for at være ærlig, så skal jeg spille en, der er et par år ældre, end jeg faktisk er, så jeg fik et fuldskæg. Jeg skal jo forestille at have en lille datter og en ekskone.\n… Så ekskoner kræver fuldskæg?\nJon: Ja, det gør de, og døtre især!\nJon: Det er vores ironi og sarkasme. Det er jo altid det, folk fra andre lande ikke forstår. Det er også med i denne film, ikke at det er en særligt ironisk film, men karaktererne får lov til at provokere hinanden med masser af sarkasme.\nHvilken international komiker inspirerer dig lige nu?\nJon: Steve Martin.\n… Lige nu?\nJon: Ja, jeg har først lige opdaget ham nu. Jeg kendte ham selvfølgelig godt, men ikke hans tidlige arbejde med stand up. Man kan se det meste på youtube. Han er frygtløs, han tør noget, som komikere i dag ikke tør.\nJon: Korrekt, tryghedssøgende og eventyrer.\nMick Øgendahl: "jeg skal æde Jaka bov i stride strømme!" Set-besøg på komedien ’Alle for én’\nligesom den gang at man når man så Dirch Passer, så kunne det kun blive sjovt.\nNår Mickerdrengen og Jonatanden er indblandet sååå.. ;-)\nGlæder mig bestemt til at se den.\nBlå mænd var skrevet og spillet fantastisk. Mere af den slags humor.\nTror vidst nok også at jeg glæder mig!! :-)\nDet er helt sikkert en film jeg skal se. Og især nu, hvor jeg også selv har været en lille del af den. Var ganske vidst kun statist i den, men jeg synes det var en enormt fed oplevelse at være en del af en professionel filmproduktion.\nJeg glæder mig SÅ meget til den kommer :-)\nJeg elsker sådan nogle film her, så glæder mig rigtig meget til at se den! Elsker Mick Øgendahl og Jonatan Spang, det kan kun blive godt! Håber den kommer snart!\nDet er til grin det her.....\n2 timer foreløbig spildt, på ABSOLUT ingenting ud over at være til grin.....\nHver gang jeg kommer på og har ventet LÆNGE i kø, bliver jeg smidt af. Det har nu stået på i halvanden time.\n- af jeres lorte kø system... jeg er nu for 9. ende gang sat i kø :(((((\nSkønt med et køsystem, der lader en komme helt igennem, vælge pladser, købe dem og betale dem, for så at crashe.


Kina 180â „ƒ Olietype Mold Temperature Controller fremstiller og leverandører - Jiusheng Machinery\nIndre > Produkter > Mold Temperature Controller > 180â „ƒ Olietype Formstemperaturregulator\nFormtemperaturregulatoren kaldes også formtemperaturregulatoren. Olietypen indeholder en 180â „ƒ Olietype Formstemperaturregulator og en 350 graders olietype formtemperaturregulator. Standardeffekten er 6KW, 9KW, 12KW, 18KW, 24KW, og den øgede effekt er mere end 36KW. Tilpasning understøttes. , 180-graders olietype formtemperaturregulator består af kernekomponenter såsom 304 rustfrit stålvarmerør, 304 rustfrit stål varmefat, Schneider Electric og høj temperatur oliepumpe. 180 graders olietype-formtemperaturmaskine er velvalgt af opvarmningsindustrier som sprøjtestøbning, varmpressning og ekstruderingsstøbning.\n6KW olietype skimmel temperaturregulator\nDette er en højkvalitets 6KW olietype formtemperaturregulator, der bruger 100% ægte 304 rustfrit stålvarmerør, 304 rustfrit stål opvarmningsrør i fransk stål, fransk Schneider Electric og ved hjælp af alle messingpumper med gode tætningsegenskaber. Brug varmerøret med tilstrækkelig kraft til at sikre hurtig temperaturstigning og konstant temperaturstabilitet.\n9KW olietype skimmel temperaturregulator\nDette er en højkvalitets 9KW olietype-formtemperaturregulator, der bruger 100% ægte 304 rustfrit stål opvarmningsrør, 304 rustfrit stål varmeslange, fransk Schneider Electric og ved hjælp af alle messingpumper med gode tætningsegenskaber. Brug varmerøret med tilstrækkelig kraft til at sikre hurtig temperaturstigning og konstant temperaturstabilitet.\n12KW olietype skimmel temperaturregulator\nDette er en højkvalitets 12KW olietype formtemperaturregulator, der bruger 100% ægte 304 rustfrit stålvarmerør, 304 rustfrit stål opvarmningsrør i fransk stål, fransk Schneider Electric, og ved hjælp af alle messingpumper med gode tætningsegenskaber. Brug varmerøret med tilstrækkelig kraft til at sikre hurtig temperaturstigning og konstant temperaturstabilitet.\n18KW olietype skimmel temperaturregulator\nDette er en højkvalitets 18KW olietype formtemperaturregulator, der bruger 100% ægte 304 rustfrit stål opvarmningsrør, 304 rustfrit stål opvarmningsrør i rustfrit stål, franske Schneider Electric, og ved hjælp af pumper af mærke i messing med gode tætningsegenskaber. Brug varmerøret med tilstrækkelig kraft til at sikre hurtig temperaturstigning og konstant temperaturstabilitet.\n24KW olietype skimmel temperaturregulator\nDette er en højkvalitets 24KW olietype-formtemperaturregulator, der bruger 100% ægte 304 rustfrit stål opvarmningsrør, 304 rustfrit stål sømløst varmebærer, fransk Schneider Electric og ved hjælp af alle messingpumper med gode tætningsegenskaber. Brug varmerøret med tilstrækkelig kraft til at sikre hurtig temperaturstigning og konstant temperaturstabilitet.\n36KW olietype skimmel temperaturregulator\nDette er en højkvalitets 36KW olietype formtemperaturregulator, der bruger 100% ægte 304 rustfrit stål opvarmningsrør, 304 rustfrit stål opvarmningsrør i rustfrit stål, fransk Schneider Electric og ved hjælp af pumper af mærke i messing med gode tætningsegenskaber. Brug varmerøret med tilstrækkelig kraft til at sikre hurtig temperaturstigning og konstant temperaturstabilitet.\nVil du købe klassisk og let vedligeholdelse 180â „ƒ Olietype Formstemperaturregulator fremstillet i Kina? Jiusheng Machinery er helt sikkert dit gode valg. Vi er kendt som en af de berømte 180â „ƒ Olietype Formstemperaturregulator producenter og leverandører i Kina. Vores fabrik producerer kvalitet, holdbar og tilpasset 180â „ƒ Olietype Formstemperaturregulator, som kan købes til en billig pris. Du er velkommen til at indgå kontrakt med os og købe 180â „ƒ Olietype Formstemperaturregulator med vores prisliste og tilbud. Vi har mange slags produkter på lager, som du kan vælge imellem, som ikke kun er CE -certificeret, men også med 1 års garanti.


Debat: Tænk hvad man kan få for 69.000 kroner i Blåhøj | aoib.dk\n1/: Lotte Stoltenborg, nyvalgt lokalpolitiker Fælleslisten.\n1/: Henrik Kraglund.\nDebat Økonomi Folkeskole Ikast-Brande Kommune\nDebat: Tænk hvad man kan få for 69.000 kroner i Blåhøj\n07. oktober 2019, 11.49\nBegge byrådsmedlemmer, Fælleslisten\nDebat I Blåhøj kan man få en hel børnehave for en beskeden merbetaling på 69.000 kroner. Her er da et tilbud, hvor enhver handelsmand med "næse for en god handel" straks vil hugge til.\nTallene viser, at den udvidede landsbyordning - USFO - kan drive en kombineret børnehave og SFO sammen med skolen for 619.000 kroner Lukker vi Kernehuset og sparer ovennævnte beløb, vil det kræve en tillægsbevilling på 550.000 kroner så skolen kan tilbyde en SFO-ordning. Det fortæller os, at for kun 69.000 kroner kan vi drive både en SFO og en børnehave i Blåhøj.\nKernehuset er blevet drevet økonomisk ansvarligt igennem alle årene med en årlig overførsel. De faldende børnetal har fået Kernehuset til at se på nye udviklingsmuligheder. Man har ansøgt om at drive en kombineret vuggestue og børnehave i Kernehuset. Det skulle have været med til at sikre et bedre fundament. Kernehuset kan godt drives med kun 18 børn, men der er selvfølgelig ikke meget at stå imod med.\nFor få midler kunne vi kommunalt have løftet dagtilbuddet i Blåhøj (10.000 kroner per vuggestuebarn). Det havde givet Kernehuset det fundament, som de eftersøgte og borgerne i Blåhøj en reel valgmulighed mellem en privat eller kommunal pasningsordning. I dag kan man kun vælge den private puljeordning, hvis man ønsker at beholde sit barn i Blåhøj.\nByrådet lukker forhåbentlig ikke Blåhøj på en beskeden besparelse på 69.000 kroner men snarere på en formodning om at det fremadrettet kan koste henved 714.000 kroner fra 2020 at drive Kernehuset i Blåhøj.\nRegnskaberne fra 2017-2018 viser, at Kernehuset ikke vil komme til at mangle hverken 600.000-700.000 kroner. De 714.000 er beregnet ud fra en optimal normering på 30 børn. Hvis man således kun har 16/18 børn vil der opstå en manko på X antal børn * 51.000 kroner (tildelingsmodel). Altså en indikation af at det vil koste kommunekassen henved 600.000-700.000 kroner/pr år fremadrettet at drive Kernehuset. Det vil aldrig komme på tale, da Kernehuset for længst har taget højde for de manglende børn.\nFælleslisten Råber "vagt i gevær" - Vi har ikke lavet et benspænd - men trukket i nødbremsen, for at vi alle kan tænke os om endnu engang.\nVi tør slet ikke tænke på, hvilke økonomiske konsekvenser det har, hvis vi trækker stikket i Blåhøj, og lader dem om at redde sig selv. Som folkevalgte politikker er det vores ansvar at sikre optimale vilkår og betingelser i hele kommunen.\nSå kære politikere lade os sammen spise denne elefant! Vi har sammen formuleret vores politik. Et af vores fokuspunkter har været "Vi vil, de landsbyer som selv vil" Hvis det ikke blot skal være en floskel, skal vi handle nu!! Lad os finde en fælles vej for Blåhøj, så de oplever, at de også er en del af kommunen.


Randers Big Band - Randers Big Band swinger festen\nRanders Big band - blandt de mest velspillende big bands i Danmark.\nRanders Big Bands blev dannet tilbage i 1980 og har siden da gennemgået en stor musikalsk udvikling. Repertoiret er blevet spredt ud i mange forskellige stilarter og i dag regnes Randers Big Band som et af de mest velspillende big bands i Danmark.\nPå trods af swing rødderne, kan Randers Big Band sagtens mestre de fleste stilarter og de kan derfor tilpasse repertoiret til ethvert arrangement.\nRanders Big Bands spillelyst og klang, krydret med præcis ensemblespil har høstet ros både i ind- og udland.\nBandet spiller til forskellige arrangementer som festivaler, festuger, frokostjazz, dans, runde fødselsdage, firmafester, julefrokoster, receptioner eller traditionelle bigband-koncerter som for eksempel nytårskoncerter m.m.\nRanders Big Band har en sikker og professionel sceneoptræden, men aldrig rutinepræget. En underholdende, medlevende og glad spillestil, som er med til at skabe en rigtig god stemning blandt publikummet.\nRanders Big Band kan arrangeres samme med gæstesolister, heriblandt Bobo Moreno og Rikke Buch Bendtsen.\nFor direkte booking af Randers Big Band kontakt os på telefon 70 21 70 25 eller send en forespørgsel.